text:
24 di aprel
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
24 di aprel ta e di 114 dia di aña (115 den un schrikkeljaar) riba e kalènder gregoriano. Ta resta 251 dia pa sera e aña.
A sosodé[editá | editá fuente]
- 1915 - Ta kuminsa e genosidio armenio
- 2005 - Kardinal Joseph Ratzinger ta wordu inougurá komo e di 265 papa di iglesia katoliko- romano bou di e nomber Papa Benedikto XVI.
- 2017 - Tres morto ta kai na Venezuela durante demonstrashonnan kontra gobièrnu di presidente Nicolás Maduro
A nase[editá | editá fuente]
- 1953 - Herman van Bergen, artista plástiko multidisiplinario kurasoleño-hulandes.


c: text/html

text:
Rijksdienst Caribisch Nederland (RCN) ta e órgano di gobièrnu prinsipal ku a wòrdu instituí na 2010. Nos ta parti di e Gobièrnu Sentral hulandes.
Den Rijksdienst Caribisch Nederland nos ta traha ku mas ku 750 kolaboradó pa e ministerionan ku ta establesé na Boneiru, Sint Eustatius i Saba. Nos ta sirbi e siudadano for di 23 departamento distinto riba diferente terenonan.
Nobenta porshento di e funshonnan dentro di e Rijksdienst Caribisch Nederland ta wòrdu ehersé dor di personal lokal. Ta un punto di salida importante pa haña mas tantu personal lokal ku ta posibel.

robotstxt: allowed

filter: keep


text:
Futbol division U5 ta “andando biento en popa” mane e dicho ta bisa na Spanjo, cosnan ta lorando. E division pa e muchanan bou cinco anja ta un projecto nobo. E biaha aki mi a hasi algun observacion pa comparti cu bosonan.
Riba e dia aki mayoria clubnan a atende e evento na ora, cu suficiente muchanan pa forma ekipo pa competi, pabien p’esey!
Mi a observa cu 5 di e 7 ekiponan riba schedule e dia ey a cumpli mane debe ser pa e evento bai door na tempo y corectamente, e ekiponan a mehora tambe den e aspecto di trese nan propio balanan di futbol y awa pa e muchanan.
Nos tin cu enfatisa cu ‘yega na tempo’ ta crucial, pa e evento bai ‘vlot’, semper teniendo consideracion tambe cu esunnan cu ta percura pa yega na ora. E weganan tambe mester cuminsa preferiblemente tur na mesun tempo, si esey ta e caso, nos por hasta indica inicio y final di tempo na un manera general (mane tabata e caso na e dia final di e prome buelta), pero si no t’asina anto e mesun leidernan mester tene tempo riba cada veld.
RCA atrobe a logra trece suficiente muchanan e dia aki pa forma hasta dos ekipo y asina yuda nos pa zorg pa tur muchanan participa adecuadamente. Britannia tambe ta un ekipo cu normalmente sa trece mas mucha na U5, den cual caso ta yuda facilita otro ekiponan cu extra hungado si mester, of pa sigura cu tur wega ta bai door teniendo na cuenta cu tin ekiponan cu no sa presenta mes of presenta incompleto.
Mane ta rutina, Gilberto Spataro y e coordinadornan ta hasi nan best pa duna un man y promove comunicacion entre e clubnan, ademas di percura pa e terenonan ta “set up”, p’asina cos bai na ordo, p’e weganan cuminsa na tempo y cu tur mucha participa y diverti nan mes.
E ekiponan tambe mester comunica bon cu otro, un bon ehempel di esey ta con Mr. Sambo di RCA ta anda consistentemente. E rason pakiko e comunicacion entre e ekiponan ta importante, ta pa e muchanan, ta nan ta e mas principal, na un manera di bisa nos tur mester cuida y guia e muchanan conhuntamente, apesar cu ta diferente clubnan, cooperacion ta clave, yuda tur mucha! Ta e futuro di Aruba ta den wega.
Ainda nos ta observa cu tin hopi gritamento na banda di cancha. Apesar cu si ta necesario pa guia y instrui e muchanan den algun instancia, mester zorg pa laga e muchanan hunga tambe, e actividad mester ta “fun” pa e muchanan, no tin mester di pone presion riba nan y crea stress, ta U5 esaki ta! Tene na cuenta tambe cu den U5 no tin ganado of perdedo (ta den e dia final di campeonato so ta tene “score” y hasi un torneo chikito cu ganado). Na final, lo mas importante ta pa e muchanan participa y pasa bon. Estudio di KNVB ta resalta cu muchanan mester sinja gusta e wega di futbol prome cu tur cos, gana of perde na edad di mucha chikito no ta crucial ainda, esey ta bin mas despues.
Den hopi instancia mester laga e dos leidernan so instrui e muchanan riba veld, en bes di tanto envolvimiento di e parientenan na banda. Eigenlijk e parientenan mester ta un poco mas aleha for di e cancha, pero primordialmente mester evita gritamento den direccion di e muchanan of e leidernan, aplaudi y encurasha nan ta mas importante, inculca positivismo tur ora, esey nos mester mas! “e muchanan mester pasa bon y sinja e wega di futbol, ta pa nan nos t’ey” Carlos Quandt di River Plate a yega di bisami.
E dia aki nos a wak cu na e wega di Estrella vs Caiquetio na veld 1, tabatin menos di lo menciona, y na nos padecer, e proceso a bai hopi mihor cu e otro weganan, e muchanan eynan a participa sin perde mucho “focus” y nan a diverti nan mes, un bon ehempel pa sigui sin duda.
E leidernan di cada ekipo ta importante, nan ta zorg tambe pa cosnan bai bon, pa tur mucha! Tambe mester remarka cu no tin referee na e weganan, e leidernan ta djies percura pa tur cos bai na ordo, segun regla, sin problema, toch e muchanan mester di guia tambe pa nan cuminsa sinja futbol, esey ta funccion di e leidernan. Nan ta percura tambe pa tene tempo di wega di 10 minuut cada bes (den tres tanda), p’asina e muchanan no pasa di tempo sin haya un ‘break’ y bebe awa of otro liquido, pa no deshydrata.
E bunita di e eventonan aki di U5 ta cu na final di wega e leidernan ta percura pa e muchanan alinea p’asina duna man na otro, pa celebra deportivismo y amistad. Ora cu nos mira esaki, y tur hende adulto tambe ta feliciteer otro cu un sonrisa, nos a logra nos meta pa cu e muchanan U5.
Den union tin forsa sin duda, un bon siman na tur!


text:
Diasabra den e ultimo wega di Bubali pa e temporada 2018/2019 e deportista Maurice Escalona a retira for di futbol Division di Honor.
Sigur un momento emocional pa Maurice ora a yega momento na di 80 minuut pa despedi di su ekipo. Maurice a hunga un total di 32 aña, cuminsando for di chikito na Bubali pa di eynan bay Hulanda y haya mas experiencia riba nivel halto na Hulanda. Unabes bek na Aruba el a milita den diferente ekiponan entro otro RCA, Britannia y Bubali y tambe a forma varios biaha parti nos selecion nacional.
Su famia tabata na banda di veld ta warde y sigur durante tur e añanan tabata su sosten y apoyo. Esaki no lo ta e ultimo cu nos lo tende di Maurice ja cu e ta coach muchanan di U7 na RCA y cu speransa cu den futuro nos lo wak Maurice coach su propio team Bubali.


text: KRALENDIJK — William Evertsz resientemente a keda sertifiká na Dallas,Texas komo un di e mihónan di e grupo “instruktor di defensa propio”. William no ta un deskonosí na Boneiru i ya pa hopi aña ta den e mundu di entre otro bòkseo. E ta hopi aktivo ku muchanan pa loke ta trata e deporte di bòks na Boneiru. “Bon Boxing Fitness” ta un training di fitness kombina ku bokseo. Relashona ku e logro, William ta kuminsá duna lès di defensa propio durante siman kuminsando for di awor. Por tuma kontakto kuné pa un sita. E práktikanan ta tuma lugá djamars i djaweps “Bòkseo Fitness” entre 18:30 pa 20:00. E aktividat ta tuma lugá na JongBonaire den e sala di deporte. Ta importante pa siña kon pa protehá bo mes. Por tuma kontakto ku Evertsz na number di telefon +599 7772095 i pa medio di “Facebook, willy wolf”.


text:
Kralendijk – Minister Raymond Knops di Asuntunan Interno i Relashon den Reino, a asistí awe na entrega di e promé bibienda sosial na Nieuw-Amsterdam. Ku esaki a hasi un komienso pa yega na un solushon pa e eskases di bibienda sosial na Boneiru. Minister Knops: “E promé bibienda aki ta e resultado visibel di un bon koperashon riba e isla, kaminda a pone e base pa mas desaroyo sosioekonómiko.”
Na Boneiru tin un eskases grandi di bibienda sosial. P’esei den e akuerdo intergubernamental i e kombenio di bibienda (Convenant Volkshuisvesting) a hasi palabrashon tokante di konstrukshon di en total 500 bibienda sosial nobo. E bibienda ku a entregá awe ta forma parti di e promé tranche di 76 bibienda sosial ku ta konstruí den kolaborashon ku Entidat Públiko Boneiru (OLB), Fundashon Cas Boneriano (FCB) i Reino.
Gabinete a pone 2,5 mion euro disponibel pa e infrastruktura nesesario rondó di e bibiendanan. Ta komplementá e suma aki ku fondonan di infrastruktura di Entidat Públiko Boneiru. Minister Knops: “Mi ta spera pronto entrega di e otro 424 kasnan den e añanan binidero. E bibiendanan aki ta un gran paso pa dilanti pa e habitantenan ku un pòtmòni chikitu.”
Ben Oleana direktor di Fundashon Cas Boneriano (FCB) tambe a dirigí palabra i a menshoná entre otro ku e tin un tim serio ku ta atendé ku proyekto di miónes. “E trabounan ta kana bon i no ta nifiká ku nos mester fiesta. Esun ku ta ripara ku tin ku fiesta ku sèn di pueblo, trese esaki dilanti. Tin hopi kos ku FCB mester tene kuenta kuné, pa tur kos kana segun palabrashon. Traha kas ta fásil i e hende ku ta bai biba den e kas ta importante. Nos tin ku traha bon kas i mayornan tin ku pèrkurá pa nan yunan haña un bon edukashon. Boneiru a bai dilanti kompará ku pasado i mi ta hopi orguyoso,” Oleana a menshoná.
Despues a papia gezaghèber Edison Rijna i el a menshoná loke ta nan tarea relashoná ku e kasnan pa komunidat. “Boneiru ta den desaroyo enorme sigur mihó ku e otro islanan den e área di Karibe. Nos tin ku sigui traha pa mehorashon. Mas kas ta bai keda konstruí despues ku finalisá esnan na e sitio aki, for di awor éksito,” gezaghèber Rijna a menshoná.
Minister Knops: “Mi ke reakshoná riba loke Ben a menshoná, tin kos ku mi no ta di akuerdo ku e ta bisa. Ben a mete ku polítika. Di 2 mi no ta di akuerdo ku no ta pone fiesta. Kada kas ku ta kla, ta importante pa selebrá. Mi no ta referí na mal usá sèn di pueblo. Ben i ami a papia den pasado i el a mustrami bon kla ku mester di kas na Boneiru. Nos a diskutí, sinembargo no ta fásil kambia su pensamentu. Tur kos a pasa i awe por mira e bon resultado. Mi no ta reakshoná riba loke gezaghèber a menshoná, ku Boneiru ta mihó ku e otro islanan aki banda. Prensa ta presente i ta lag’é te aki,” Minister Knops a menshoná.
Minister Knops e siman aki a bishitá e islanan ABC. Ademas di e entrega di e promé bibienda sosial, e tabatin kombersashonnan ku kolegio ehekutivo i konseho insular djamars mainta. Djamars anochi mes e ta sigui pa Kòrsou pa e último parti di su biahe.
EERSTE SOCIALE HUURWONING BESTUURSAKKOORD OPGELEVERD
Kralendijk – Minister Raymond Knops, van Binnenlandse Zaken en Koninkrijksrelaties, heeft vandaag bij Nieuw-Amsterdam de oplevering van een eerste sociale huurwoning bijgewoond. Daarmee is een begin gemaakt aan de oplossing van het tekort aan sociale huurwoningen op Bonaire. Minister Knops: “Deze eerste woning is het zichtbare resultaat van goede samenwerking op het eiland, waarmee de basis is gelegd voor de verdere sociaal-economische ontwikkeling.”
Op Bonaire is een groot tekort aan sociale huurwoningen. In het Bestuursakkoord en het Convenant Volkshuisvesting zijn daarom afspraken gemaakt, over de bouw van in totaal 500 nieuwe huurwoningen. De woning die vandaag is opgeleverd, maakt deel uit van een eerste tranche van 76 woningen, die in samenwerking met het Openbaar Lichaam Bonaire (OLB), Fundashon Cas Bonairiano (FCB) en het Rijk worden gebouwd.
Het kabinet heeft 2,5 miljoen euro beschikbaar gesteld voor de benodigde infrastructuur rond de huurwoningen, dit bedrag wordt aangevuld met infrastructurele gelden van het OLB. Minister Knops: “Ik kijk uit naar de spoedige oplevering van de overige 424 huizen in de komende jaren. Deze woningen zijn namelijk een enorme stap vooruit, voor de inwoners met een kleine portemonnee.”
Minister Knops bezoekt deze week de benedenwindse eilanden. Naast de oplevering van deze eerste sociale huurwoning, had hij vanmorgen gesprekken met het Bestuurscollege en de Eilandraad. Vanavond vliegt hij door naar Curaçao, voor het laatste gedeelte van zijn reis.


text:
Den 2022 nos lo usa ménos plèstik. For di 1 di yüni 2022 no permití pa bende ni regalá tasnan di plèstik, richi, palito di plèstik i bestèk na Boneiru.
For di 1 di ougùstùs 2022 e prohibishon aki ta konta tambe pa baki di kuminda di foam (styrofoam).
Mas informashon tokante di prohibishon di plèstik desechabel na Boneiru pa habitantenan Primi akinan
Mas informashon tokante di Prohibishon di plèstik desechabel na Boneiru pa empresarionan Primi akinan
Pa Q&A tokante di Prohibishon di plèstik desechabel Primi akinan (PAP)


text:
WILLEMSTAD – Djaweps, 17 òktober 2013, alrededor di 02.54’or di mainta sentral di polis a haña notifikashon ku un ladronisia ku violensia a kaba tuma lugá na Hill Ross kasino i ku e sospechoso nan a move for di e sitio ku un kantidat di sèn.
For di un investigashon ku polis a realisá na e sitio a resultá ku un ratu promé, kuater (4) persona, probablemente tur hende hòmber, tur bistí kompletamente na pretu ku kara tapá i ku arma di kandela tres (3) ku pistol/revòlver i unu (1) ku un arma outomátiko grandi a kore drenta den e kasino.
Dos di e sospechoso nan aki a keda para ku arma di kandela di mek riba e trahadó nan i e kliente nan di i ku tabata den e kasino. E otro dos sospechoso nan a pasa bai patras i kana bai rekto pa e kasita kaminda e kahera ta sinta. Un di e sospechoso nan a dal e glas di e kasita aki kibra ku un mukel i mesora a bula bai paden miéntras e otro sospechoso a saka un ‘handbag’ pone kla. E sospechoso parti paden di e kasita e ora ei a pasa un kantidat grandi di sèn pa esun ku e ‘handbag’. Despues di nan akto, e sospechoso nan a kore sali for di e kasino i a skucha tayer di outo ta skuer kore bai.
Kontinuando ku e investigashon, alrededor di algu pa 6’ordi mainta den Jasmijnweg na Mahaai, polis a bin haña i konfiská un outo koló maron ku probablemente e sospechoso nan a usa pa yega e kasino i despues hui bai for di e sitio.
Relato di sekuestro
Mas lat polis ta haña notifikashon ku a haña un dama di 29 aña di edat ku su man nan mará i su kara tapá, para den kaya na Jongbloed. E patruya polisial mesora a bai na e sitio i ei nan nan a bin topa ku e dama aki, ku entre tantu a haña yudansa serka algun siudadano.
For di un investigashon preliminar ku polis a realisá, a resultá ku alrededor di 02.00, e dama di 29 aña di edat a yega su kas ku ta keda den e área di pariba, kore drenta su kurá di kas i parker su outo. Na e momento ei tres(3) òf kuater(4) persona a sorprendé i a kita su yabi outo for di dje.
Despues e sospechoso nan aki a mara su man nan ku strep i a tapa su kara ku un paña. Ora nan a kaba, nan a hinka e dama aki den outo i a kore un ratu pa despues nan para e outo. E sospechoso nan a saka e dama for di outo, ainda ku su man nan di strep i su kara tapá i a pone para pafó. Seguidamente nan a bandoná e sitio den outo di e dama.
Nan a bisa e dama víktima ku un hende ta ei nan ta wak su moveshon nan i pa e keda ketu ketu. E víktima aki a keda para ei nan te mainta na momento ku a deskubri’é para ei nan i e la haña yudansa. A resultá ku probablemente ta e outo aki mes nan a usa pa kometé e ladronisia ku violensia na Hill Ross kasino na Groot Davelaar.


text:
‘RAIZ lo hiba oposicion pafo di Parlamento a base di principio y vision’
No ta usual cu un partido cu no a logra asiento ta wordo considera como un di e ganadonan di eleccion. Den e caso di RAIZ, hopi ta considera nan resultado di 2.107 voto un victoria. Especialmente teniendo bista riba futuro. ArenaPoliti.co a aserca e lider di RAIZ, sr. Ursell Arends, pa haci pregunta tocante nan campaña, kico nan lo haci pa sigui crece como partido y cua tres plan di RAIZ nan kier wak den e plan di gobernacion di e siguiente gabinete cu lo goberna Aruba.Kico di e campaña pa
‘Asina nos por baha prijsnan na Aruba’
Un di e puntonan di programa cu e lider di UPP ta dunando prioridad ta introduccion di un mededingingswet y un mededingingsautoriteit pa sigura control riba cumplimento cu e mededingingswet. Sr. Candelario ‘Booshi’ Wever, candidato #1 riba e lista combina PPA/UPP, ta sigura cu su coleganan di PPA tambe ta di acuerdo cu introduccion di un mededingingsautoriteit.Kico e ta? Sr. Wever: “Cu un mededingingswet nos por prohibi y preveni cu companianan ta haci palabracionnan cu otro pa tene prijsnan di
E plan di ReD pa consulta cu pueblo
E slogan pa eleccion 2017 di partido ReD Democratico ta “Voz di pueblo den Parlamento.” Un forma cu e slogan ta refleha den e plannan di ReD ta cu ReD kier introduci un sistema digital pa esnan cu registra serca ReD laga sa nan opinion riba leynan cu ta wordo trata den Parlamento. Den otro palabra; un tipo di encuesta/referendum digital prome cu cada votacion den Parlamento. E sistema digital ta DemocracyOS y ta wordo usa pa cierto partido den otro pais. E programa di ReD ta bisa tiki di e
Cambio den Kiesverordening: argumento, e proceso legislativo y un ‘boycott’ [entrevista]
Pa hopi tempo caba un posibel cambio di nos Kiesverordening a keda un topico di discusion. Ta trata di un cambio pa percura cu e secuencia di cua candidatonan riba un lista ta bira parlamentario bay a base di cantidad di voto enbes di posicion (number) riba lista. Ora parlamentario di MEP sr. Dangui Oduber a entrega un iniciativa di ley pa realisa e cambio aki, hopi a spera di wak e tratamento den Parlamento di e concepto di ley aki prome cu eleccion. Esaki te ainda no a tuma luga.


text:
Un di e preguntanan ku bo mester hasi ta tokante e eskoho pa un forma hurídiko pa bo empresa. E ta bira un Kompania Anónimo (NV), un Kompania Privá (BV) òf un Negoshi Propio (EZ)? Òf e ta bira un fundashon òf un asosashon? Tur e formanan aki ta kai bou di e diferente formanan hurídiko ku Boneiru konosé. Kada forma hurídiko tin su bentaha- i desbentahanan, esei ta dependé di e situashon. Tin diferensia den tipo (persona hurídiko i persona no-hurídiko), diferensia den gastunan di lanta un negoshi, un notario ta nesesario òf nò ets. E diferensianan mas importante entre e formanan hurídiko mas popular bo ta haña den e skema AKI (Nederlands):
Mas informashon
Ta bon pa informá bo mes bon di e bentaha- i desbentahanan. Esaki bo por hasi na KvK den un kombersashon personal ku un di nos konseheronan.
For di kas tambe naturalmente bo por hasi sierto kos. Bo por determiná pa bo mes kaba kua forma hurídiko ta pas mas tantu serka bo futuro empresa.


text:
-
Contact
- lionel_326@hotmail.com
3 motibu dikon no ta kumbiní bo hunga ‘hard to get!’
Mi sa bon bon, ku tin hopi hende muhé soltero, ku gana di konosé un hòmber soltero (na tinu) pa nan por sali kuné. Pero e muhé ainda a keda ku kustumbernan antikuá ku awendia no ta duna masha resultado positivo.
E muhénan aki ta kere ku ta e hòmber tin ku buska nan. Ora e hòmber buska nan, e hòmber tin ku invitá nan sali. Ora e hòmber invitá nan sali, e hòmber tin ku disidí unda pa bai, ki dia i ki ora. Ora nan sali, e hòmber tin ku paga. Despues di algun dia ta sali, e hòmber tin ku konkistá e muhé. Ora e hòmber konkista e muhé, e hòmber tin ku pidi pa frei. Despues di tin un par’i tempu ta frei, e hòmber tin ku hinka rudia i pidi pa matrimonio tambe. E muhé mes no ke hasi un dònder. Te ainda tin muhé ta kere ku nan por sinta pia krusá, bebe kòfi, i un “bon hòmber”, lo kai den nan skochi. E pensamentu i komportashon antikuá aki ta hinka e muhé den desbentaha serio. Pasó laga nos ta sinsero. Tur loke un hòmber ke, ta un tonto fiho p’e hunga kuné. Tur sobra kosnan ku e atkerí, ta básikamente ‘bijkosten’ pa e por mantené e tonto fiho ei. Pero mayoria hòmber a ripará ku e tonto fiho ei ta algu leuk djis pa un tempu. Despues di aña, hopi bia e tonto fiho ta bira laf i un doló’i kabes.
Anto si hende hòmber tabata por a drumi den un kaha di karton, i bestèl un tonto, e lo drumi henter dia riba kama grawatá webu, kome Cheetos, hunga playstation—anto pa anochi e hunga ku su tonto. P’esei e muhénan ku ta mantené e komportashonnan antikuá ta den desbentaha serio. E motibunan ta lo siguiente:
1) Ku e fluho grandi di muhénan latino drentando nos isla—ku tin hamber pa por topa un hòmber ku por djis sak’é fo’i su pais—i e kantidat di muchanan yòn ku pa karchi di 10 florin ta hunga bo stail di aktris di pòrno, balor di tonto a baha drastikamente. Awó pa kiko un hòmber lo ke gasta bòshi plaka na un kos ku e por haña pa 10 florin riba ‘marktplaats’?
2) Kantidat di hòmbernan ku nan interes a kambia di tonto pa patin a subi konsiderablemente. (Anto e hombernan ku ta buska patin si no ta niun tiki sutil. Nan ta buska patin di forma agresivo pió ku leon ku a sinti holó di Kentucky.)
3) Kantidat di hòmbernan soltero (na tinu) ta mas skars k’e muhenan ku ke duna Donald Trump un ‘blowjob’.
Teniendo tur esakinan na kuenta, bo tin ku konkluí ku:
► Nicolas Maduro tin mas chèns di bolbe gana un elekshon na Venezuela, ku abo topa un hòmber soltero (na tinu) pa fin di aña 2020.
►Gerrit Schotte tin mas chèns di gana su kaso den korte internashonal p’e keda ‘statenlid’ será den prizòn, ku abo topa un hòmber soltero (na tinu) na fin di aña 2020.
►Insel Air tin mas chèns di yama mi pa un entrevista pa trabou (di fo’i dje ten ku mi a solisitá), ku abo topa un hòmber soltero (na tinu) pa fin di aña 2020.
►Minister Alcallá-Walle tin mas chèns di bai frega e pòchinan di wc e mes, ku abo topa un hòmber soltero (na tinu) pa fin di aña 2020.
►Julius Koko tin mas chèns di kura di su malesa di konta ‘likes’ i ‘shares’, ku abo topa un hòmber soltero (na tinu) pa fin di aña 2020.
►Guisgard Felida tin mas chèns di duna tur hende nan plaka bèk di Ponton Festival, ku abo topa un hòmber soltero (na tinu) pa fin di aña 2020.
►Maarten Schakel tin mas chèns di konvensé tur makamba pa nan “Pas je maar even aan” via di su Tumba, ku abo topa un hòmber soltero (na tinu) pa fin di aña 2020.
►Peter van der Pligt tin mas chèns di sali rei di tumba djabièrne awor, ku abo topa un hòmber soltero (na tinu) pa fin di aña 2020.
►Te asta ami tin mas chèns di haña un invitashon pa bai den e programa “Kabe’i Boto”, ku abo topa un hòmber soltero (na tinu) pa fin di aña 2020.
Anto ainda bo tin tempu pa sinta hunga ‘hard to get’?
Chèk mi bukinan ‘Awa, Habon ku Past’i Djente‘ i ‘Hink’é aden‘ pa mas di mi kreashonnan literario!
© Lion Spratt
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
HOORN, Hulanda – Brian Mariano a partisipá den e di dos kareda di Lotto Baancircuit ku tabata Flynth Recordwedstijden. Mariano a partisipá den e kareda di 100m pa su ekipo di Rotterdam Atletiek. Den e kareda aki Brian a sali na di tres lugá ku un tempu di 10.62 sekònde. Dilanti di Mariano a yega Jerrel Ferrel na di dos lugá ku un tempu di 10.58 sekònde i na promé lugá Giovanni Codrington ku tempu di 10.55.
Lotto Baancircuit ta kontinuá ku e di tres kareda ku ta Golden Spike i lo tuma lugá djadumingu 9 di yüni na Leiden. 7 di yüli e kompetensia ta bai sinta na Leiden den e Klaverblad Arena Games. E ultimo kareda di e temporada ta riba 7 di sèptèmber kaminda lo tin e Eef Kamerbeek Games na Eindhoven.


text:
Publiká riba 15 Ougùstùs 2022
Willemstad – Ministerio di Tráfiko, Transporte i Planifikashon Urbano, VVRP, ta dediká atenshon na siman di Seguridat den Tráfiko.
For di aña 2016, Gobièrnu di Kòrsou a deklará e di tres siman di ougùstùs komo ‘Siman di Tráfiko Sigur’. E aña aki, e siman ta di 15 te ku 19 di ougùstùs 2022.
Mirando e situashon i aksidentenan ku ta tuma lugá diaramente, a opta pa pone atenshon na e aspekto di ‘Konsientisashon’.
E aktividatnan ku lo tin den e siman aki ta entre otro:
· Programanan di televishon i di radio dediká na siman di tráfiko sigur.
· Diferente entrevista i mensahenan riba medionan sosial.
· Tambe a hasi inougurashon ofisial di e ‘tèst straat’ nobo pa kúr vehíkulo na Keuringslokaal. Na e okashon aki a enfatisá ku kada vehíkulo mester ta den bon kondishon pa e por subi kaya. Kada oumobilista obligatoriamente mester pasa via di e proseso pa kúr nan vehíkulo. Ta rekomendabel pa regularmente kontrolá bo vehíkulo, chek lusnan, tirenan, waiper etc. Un vehíkulo den bon kondishon ta kontribui na un tráfiko mas sigur.
Minister di VVRP, sr. Charles Cooper di su parti a i ta sigui traha pa haña e finansiamentu nesesario pa sigui optimalisá nos infrastruktura.
Minister Cooper ta hasi un apelashon na komunidat kompleto pa apliká un komportashon korekto i pone bon atenshón den tráfiko. No usa telefon miéntras bo ta stür, si bo ta stür no bebe, tene kuenta ku velosidat máksimo, i bisti bo faha di seguridat.
Huntu nos por yega na un tráfiko mas sigur.


text:
Servisio
Importashon of Eksportashon di merkansia?
PPS-e pa anjos kaba ta brinda e servisio di importashon i eksportashon di merkansia tantu lokal komo internashonal. Nos ta yuabu transporta esaki pa medio di transporte mairito of aereo pa kualke destinashon.
PPS-e ta konekto islanan ABC (Aruba, Bonaire, and Curaçao) ku mundu den un manera efisiente. PPS-e ta sirbi/brinda e merkadonan di mas importante ku e servisio di transporte maritimo kontra un montante hopi abou.. Nos ta brinda bu servisio di transporte sigur i konfiabel pa i for di tur parti di mundu.
Nos ta soru pa e bon kuido di bo merkanisia sea grandi of chiki pa esaki wordu transporta di esun lokalidat pa e otro den bon kondishon. Nos ta enkarga ku bo karga prome, durante i despues di transporte pues serka nos bo karga ta den bon man.
Pa nos kumpli ku e nesesidat di nos klientenan, nos ta brinda bu e siguiente servisionan:
- Servisio di transporte Aero
- Servisio di transporte Maritimo
- Transporte: Rekoge i entrega di karga
- Storage
- Di magazina pa magazina - Eksportashon
- Entrega di karga te na kas - Importashon


text:
SVb ta introduci su Mobile App “MiPensioen”
Banco di Seguro Social SVb ta sigui inova su servicionan. Awor SVb ta ofrece na pensionadonan di AOV un servicio nobo cual ta facil pa uza riba celular of tablet. Dia prome di september nos Pensioen di Biehes esta nos AOV ta cumpli 62 aña. For di introducción di SVb Aruba na aña 1986 e desaroyo tecnologico tabata inmenso. Y ta cu satisfaccion cu un biaha mas ta marca un punto importante den e avancenan tecnologico y di digitalisacion.
“MiPensioen Mobile App”, ta na servicio di tur cliente cu ta cobra pensioen di biehes y cu ta registra den e portal di MiPensioen. Su uzo ta facil, mester log in cu e mesun usernanme y password cu ta uza riba e portal. Si e Pensionado no ta registra ainda riba e portal di “MiPensioen” por registra direct via di e app mes.
Segun e celular of tablet cu ta uza mester bay den Playstore of den Appstore, busca e app MiPensioen y download esaki. E usuario ta yena su username y password y despues ta crea su pin cu e lo keda uza cada biaha cu mester haci uzo di e app. Den e app aki ta haya documentonan manera Jaaropgaaf y Inkomensverklaring. Tambe por mira e pagonan cu a ricibi for di SVb y por comunica cu SVb su Departamento di Pensioen mandando un e-mail via di e app.
Pa e pensionado e mobile app aki ta pone e documentonan cu e mester den su planta di man.
Cu e inovacion aki SVb cada dia ta sigui contribui pa mehora e servicio pa nos clientenan.
Nos ta recorda tur pensionado di SVb cu pa cualkier informacion por yama telefon 527-2760 of email nos na pensioenen@svbaruba.org.


text:
‘Pulling out’ no tin nada di sciencia di comparti cu bo, de facto, e ta existi probablemente prome cu nos a haya e palabra pa sciencia. “Pulling out’ tambe ta conoci como ‘coitus interruptus’ of e metodo di ‘saca’ (withdrawal method) y ta rekeri un tremendo control propio, experiencia y confiansa, y como tal, e ta bastante poco confiabel. E ta funciona, algun biaha, ora cu e homber saca su penis for di e vagina net prome cu eyacula (‘bin’), limitando asina e chensnan cu cualkier sperma ta yega na e webo. Sinembargo, no tur sperma ta libera na climax, algun ta mas ansioso cu esey. Pues aunke e homber no a ‘bin’, bo por sali na estado cu e metodo aki.
‘Pulling out’ no ta realmente ‘rocket science’, ta djis cu e homber ta saca su penis for di e vagina, prome cu yega na su climax, pa minimalisa e risico cu e sperma ta drenta den e vagina y asina yega na e webo. E palabra clave ta; minimalisa, paso toch tin sperma cu por sali y pues fertilisa e webo(nan). Homber cu ta uza e metodo di ‘pull-out’ mester ta capaz di sa, cu ora nan yega na e punto di excitacion sexual, no por stop eyaculacion of pospone. Si bo no por predici e momento exactamente, saca e penis no ta asina efectivo. Incluso hasta si e homber ‘pull-out’ na tempo, embaraso ainda por sosode. Algun experto ta kere cu pre-eyaculacion, of pre-cum, por acumula suficiente sperma den e utero di un eyaculacion previo pa causa embaraso.
Esaki no ta un metodo cu ta recomendabel pa e specialistanan di cuido di salud, of pa miyon di hende cu a purb’e, door di pone un stop prome na e diberticion y toch a haya nan cu embaraso no planea.
+NO TA AFECTA PA OTRO MEDICACION
+POR UZ’E ORA TA DUNA LECHI DI PECHO
+LIBER DI HORMOON
- TA EXTREMADAMENTE NO CONFIABEL
- TA INTERUMPI RELACION SEXUAL
- NO TA PROTEGA CONTRA INFECCION HIV/AIDS Y OTRO INFECCION DI ENFERMEDAD DI TRANSMISION SEXUAL (SEXUALLY TRANSMITTED INFECTIONS (STIS).


text:
Kralendijk – Pa final di luna yüli 2021, detenido nan di JICN a haña informashon ku nan por kuminsá haña bishita bek, despues di 1 aña y 5 luna.
E bishita mester a kuminsá dia 6 Ougùstùs 2021. Diripiente dia 5 Ougùstùs 2021 e detenido nan ta wòrdu informá ku e bishita ta wòrdu kanselá.
Ora e detenido nan a tende ku nan bishita a wòrdu para nan a rabia y ta tin ku a kuminsá zundra y bisa ku ora di sera e sel nan, nan lo no drenta nan sel pa protesta ku un dia promé ku dia di bishita, ta para nan bishita. E motibu ku a para e bishita, ta ku ta pa motibu di Covid, esaki nan e bisa e detenido nan ta dor di Covid.
Pero JICN ta kai bou di Rijksdienst hulandes, pero na Hulanda mes ku nan kasonan di Covid ta mas haltu, einan si e detenido nan ta haña nan bishita normal.
Ta p’esei e detenido nan ta bisa ku e gerensia di JICN na Bonaire ta aktua ku diktadura i no ku un maneho humano.
Tur hende sa ku Covid lo no bai mas i ta pa es motibu ei tin tur e kos nan pa protehá nos mes kontra di dje, paso bida tin ku sigui.
Pero ta parse ku JICN so no ke pa e bida di e detenido nan sigui, te ainda nan no a bisa ki dia e bishita nan lo kuminsá bek.
Paso meskos ku a pone fecha pa e por a kuminsá y a para esaki bek, mester por plania un fecha pa por kuminsá bek kuné.
Ami komo un mayor ku tin un yu den JICN mes no por kaba di komprondé e maneho ku JICN Bonaire ta hibando.
Dikon no ta sali papia ku e pueblo famianan di e presu nan ku ta un ser humano i tin famia. Dikon no ta manda un komunikado i splika kiko ta e plan òf e maneho ku lo bai hiba pa ku e parti di bishita na JICN.
Mi ke pa prensa puntra e gerensia di JICN ki dia e bishita lo kuminsá bek.


text:
CMC ta kanselá servisionan i tratamentunan pa motibu di tormenta
Willemstad, 28 di yüni, 2022 – Curaçao Medical center (CMC) ta preparando pa e tormenta Tropikal Bonnie i a kanselá e siguiente servisionan i tratamentunan:
- A kanselá tur operashon (di djarason i djaweps)
- A kanselá tur tratamentu elektivo (for di djarason mèrdia te ku djaweps)
- A kanselá tur sita na poli (for di djarason merdia te ku djaweps)
- A kanselá tur kuido esensial ku ta enserá : Chemo, Radioterapia, Cathlab, radiologia di Intervenshon, i tratamentu di Stoma/Tripa/Higra (djaweps so)
- Ta tumando kontakto ku pashèntnan di diálisis pa akomodá e tratamentu esensial
Tratamentunan di emergensia ta kontinuá!
Tim di kalamidat, dirigí pa Dr. Sandra Cova, a tuma tur paso nesesario pa prepará pa e tormenta. Pa por garantisá kuido na pashènt ku mester keda hospitalisá i tambe atendé kasonan di emergensia, e tim médiko i tékniko ta prepará, i a tèst tur sinku (5) generator i tin sufisiente disel pa por sigui drai pa 7 dia konsekutivo den kaso di pèrdida di koriente. Alabes tin back-up di kuminda i awa disponibel.


text:
KRALENDIJK — Djasabra 14 di desèmber mainta a tuma lugá entrega di e Premio Kultural 2019 di “Prins Bernhard Cultuurfonds” Caribisch Gebied (PBCCG)na “Stichting Kunst en Cultuur van Bonaire”.
E Fundashon ta bou di maneho di e liderazgo dinámiko di Emma Sint Jago, kende pa hopi aña ta duna un kontribushon supstansial i importante na desaroyo kultural na Boneiru en general i Rincon en partikular. E aktividat a tuma lugá na Plasa O.E (Tavio) Sint Jago i tabatin diferente persona pa sigui e aktividat. Entre otro a dirigí palabra e mainta Lydia Emerencia i Emma Sint Jago. Kombinashon di potrèt loke a sosodé e mainta na Rincon.


text:
HELMOND — E delantero di e selekshon di Korsou, Charlton Vicento a yega na un akuerdo pa dos temporada ku e ekipo di Helmond Sport. Temporada pasa Vicento tabata ku e ekipo di Willem II den Eredivisie i ta opta pa baha un divishon i bai hunga awor den e Liga Jupiler.
Segun e direktor di Helmond Sport Mario Captein, “Charlton a yega den un etapa den su karera kaminda ta importante pa haña tempu di wega den partidonan di kompetensia i e oportunidat aki lo e haña serka Helmond Sport.”
Pa Charlton e idea prinsipal ta pa yuda Helmond Sport yega den top di e Liga Jupiler i despues promové ku e ekipo pa Eredivisie.


text:
Den weekend ultimo Minister di Naturalesa, Sr. Ursell Arends, acompaña pa su Sra. a bishita diferente greenhouse di Cunucu Fresh. Aki por presencia con Cunucu Fresh, un compania netamente local dirigi pa Sr. Rudolf Arends, a inova den transcurso di tempo pa por mehora nan practica di agricultura local.
Cunucu Fresh durante ultimo tempo a expande y tin diferente greenhouse unda ta planta diferente tipo di berdura. Sigur un proyecto sumente interesante unda cu ta haci uzo di e sistema hidroponico (“hydroponics”).
Hydroponics, un metodo unda ta crece mata sin mester di suelo, tambe ta uza menos awa cu sistema tradicional di planta den suelo. Banda di esaki e ta laga e mata crece mas liher y tambe subi su produccion di berdura of fruta.
Tin demanda pa productonan local. Minister Arends hunto den combersacion cu e director a toca e tema: Con gobierno por yuda agricultura miho?
Un di e sugerencianan – cual Minister Arends conhunto cu Santa Rosa kier bin cu’ne – ta un pa certificacion pa productonan local. Asina tin un seyo cu por asegura e calidad di cada producto cu ta wordo bendi riba mercado local, y tambe pa productonan pa exportacion – algo cu ta actualmente dificil pa falta di dicho certificacion. E ultimo aki ta crea e oportunidad pa nos agricultornan local por cuminsa exporta nan productonan tambe, habriendo porta pa mercadonan nobo y hopi mas grandi.
Minister Ursell Arends ta gradici Cunucu Fresh pa a habri nan porta pa su bishita y kier a desea nan tur clase di exito y cu por conta cu e sosten di dje y di Gobierno di Aruba pa tuma e sugerencianan den consideracion y sostene iniciativanan manera esaki activamente. “Nos lo sigui desaroya nos siguridad di alimentacion”.


text:
LOGRONAN DI SALUD PUBLICO DEN E PROME AÑA DI GOBERNACION
Minister Dangui Oduber
LOGRONAN DI SALUD PUBLICO DEN E PROME AÑA DI GOBERNACION
ORANJESTAD – Ya caba ta marca e prome aña den gobernacion di Gabinete Wever-Croes II. Den cuadro di esaki Minister di Turismo y Salud Publico sr. Dangui Oduber ta elabora riba e logronan mas importante pa pais Aruba pa locual ta ministerio di Salud Publico. Minister Oduber a menciona cu su maneho ta basa riba mehoracion di e servicionan, mehoracion di e calidad di cuido y enfoca riba e parti di prevencion, invertiendo den esaki. Den e maneho aki lo percura pa ehecuta e Plan Nacional di Prevencion cu ta un plan cu a wordo crea hunto cu tur stakeholders den cuido na Aruba.
Un otro punto importante cu a logra den cuadro di Plan Nacional di Prevencion ta cu a aproba e ley “Landsverordening Beperking Tabaksproducten” cu ta prohibit humamento di sigaria den areanan publico. E ley aki tambe ta aumenta e edad minimo pa cumpra sigaria den e establecimentonan di 18 pa 21 aña di edad. Sigur un ley hopi importante cu parlamento di Aruba a aproba den cuadro di prevencion di salud.
Otro logro importante ta e desaroyonan den AruBig, e mandatario a duna di conoce cu ta bay sigui enfoca riba esaki y traha riba locual ta e instituto di calidad. AruBig tabata un logro grandisimo den Gabinete Wever-Croes I cu a sigui traha riba dje. Recientemente AZV a contracta e prome dokter yui di tera cu a studia den region, e la keda reconoci pa nos AruBig y a ricibo su contract di AZV. Asina pueblo por mira cu resultadonan concreto con AruBig ta crea posibilidadnan y oportunidadnan nobo pa tur esnan cu a studia medicina den region.
Pa locual ta e reforma cu a tuma lugar den AZV Gobierno a traha henter un “Road Map” pa haci tur e reformanan necesario pa por a cumpli cu e landspakket. Tambe pa por cumpli cu deseo cu Gobierno tin pa garantisa cu e fondonan di AZV ta keda sostenibel y pagabel. Segun e mandatario Aruba su cuido medico ta bou di presion continuo y por medio di e “Road Map” cu a ser prepara y diseña cu despues a keda comparti cu Gobierno Hulandes. Cu esaki Gobierno di Aruba ta bay percura y garantisa cu e fondonan di AZV ta keda manehabel no obstante tur e presionnan cu tin.
Minister Oduber a sigui bisa cu ta trahando tambe riba un acuerdo di cooperacion entre HOH y ImSan. Esaki ta den cuadro di eficiencia, den cuadro di reduccion di gastonan. Pa nos dos hospitalnan por traha den mihor cooperacion cu otro, den esaki Gobierno hunto cu HOH y ImSan ta yegando den e ultimo fase pa firma e acuerdo di cooperacion.
Un lista di e logronan den Salud Publico
• Introduccion di Ley di tabaco y implementacion
• Implementacion di AruBig pa asina contribui na un mihor control ariba calidad di professionalnan den cuido;
• Promer dokter yui di tera a drenta registro y firma contrato cu AZV
• Ehecucion Plan Nacional di Prevencion di malesanan di NCD’s; conferencia Expo Salud den September 2022 y pronto lo lansa e healthy lifestyle center cu e meta pa combati NCDs (november 2022).
• E proyecto den cuadro prevencion “Bo estilo di bida, bo medicina” esaki ta patronisa door di PAHO
• A firma un MOU cu Stichting BOB
• Aumento di e pensioen di biehes di 3% entrante januari 2023.
• A lansa e app MiPensioen
Minister Dangui Oduber a finalisa bisando cu asina Gobierno ta bay sigui traha segun e maneho cu tin. Haciendo inversionnan den cuido pa asina mehora e calidad di cuido y e servicio cu ta ser brinda na e comunidad Arubano.
Minister Dangui Oduber
LOGRONAN DI TURISMO DEN E PROME AÑA DI GOBERNACION TA IMPRESIONANTE!
ORANJESTAD – Despues di e aña Parlamentario ya ta marca e prome aña den gobernacion di Gabinete Wever-Croes II. Den cuadro di esaki Minister di Turismo y Salud Publico sr. Dangui Oduber ta elabora riba e logronan mas importante pa pais Aruba pa locual ta trata ministerio di Turismo. E prome aña di gobernacion pa locual ta e nos turismo sigur tabata uno hopi exitoso y nos por ta hopi orguyoso di e prestacion di nos turismo, asina e mandatario a expresa.
Den luna di januari 2022 gobierno a anuncia e “Exit Strategy”, aki a delinea con Aruba ta sali di e pandemia pa asina enfoca riba e recuperacion di nos turismo. Danki na esaki awe nos por ta hopi contento cu e resultadonan cu nos a ricibi. Un recuperacion di nos turismo cu ya caba ta surpasando e nivelnan di aña 2019 cu ta un aña record pa Aruba. Tur e indicadornan di turismo ta indica esaki, por ehempel e cantidad di bishitante, e Rev Par (revenue per available room), e Average Daily Rate y e tourism receipt.
E tourism receipt ta un di e indicadornan mas importante cu ta midi e calidad di turista cu tin na Aruba, esaki ta wordo midi pa Banco Central. Caminda ta midi cuanto placa e turistanan ta laga atras den Aruba su economia, aki por a mira un aumento den e tourism receipt den comparacion cu aña 2019. Banco Central a raporta un crecemento di Aruba su economia den e prome cuartel di 2022 di 16.2%. Tur esaki ta danki na e cresemento di nos turismo y e strategia di recuperacion cu a enfoca riba dje.
Minister Oduber a duna di conoce cu banda di tur esaki tin varios proyecto cu ta andando y tin cu ta bay cuminsa e aña aki. Un di e proyectonan cu ta andando ta e renobacion y ampliacion di nos aeropuerto esta e proyecto di Gateway 2030. Esaki ta un proyecto hopi importante cu tin un inversion di 140 miyon dollar cu ta crea cuponan, ta crea un spinoff economico. E ta un proyecto cu ta mehora e infrastructura di nos aeropuerto, aumenta e capasidad maximo di nos aeropuerto caminda nos por brinda un mihor servicio na nos bishitantenan y nos localnan.
E mandatario a sigui bisa cu un otro proyecto grandi y importante ta e proyecto di Port City cu a keda anuncia recientemente. Esaki ta un proyecto di alrededor di un 1 biyon florin cu ta bin di sector priva. Placa cu APA genera di e proyecto aki lo bay wordo inverti bek den e infrastructura, caretera, landscaping, boardwalk y mantencion di esaki. E destaho publico ta bay cuminsa e aña aki y e proyecto mes lo cuminsa na aña 2023.
Den cuadro di diversificacion di nos turismo gobierno a anuncia diferente partnership nobo. A anuncia buelonan nobo di Sarpa Airlines directamente for di Colombia, Wingo Airlines tambe a anuncia buelonan adicional for di Colombia. Un logro historico tabata e anuncio di British Airways cu lo bula un buelo directo for di London cu pa añas tabata tin negociacionnan andando. E aña aki a intensifica e negociocionnan y pone e fondonan disponibel pa por a “seal the deal” di e acuerdo entre pais Aruba y British Airways. Esaki sigur ta un logro grandi y historico den cuadro di nos diversificacion.
Un lista di e logronan den Turismo
- Proyecto di boei a keda ehecuta y a trece mas seguridad pa landradonan local y tambe e turistanan na e areanan cu lo bay haya boei ta, e area di Arashi, Malmok, Tres trapi, Palmbeach y Costa Linda.
- Proyecto di Gateway 2030 Fase 1A
- A trece diferente aeroliñanan manera Sarpa Airlines
- Sarpa Airlines : Medellin, Colombia – Aruba
- British Airways : London, Inglatera – Aruba
- Restauracion completo di e trapi na Rodgers Beach
- A firma un MOU cu Ok2Roam cu ta bay mehora e servicio na nos bishitantenan atraves di e Aruba Health Application
- Recuperacion acelera di nos turismo di 91% den comparacion cu aña 2019
- A trece e barco crusero Meinschiff na Aruba
- Aruba a ricibi su prome Mega Crusero di Royal Caribbean Allure of the seas
- A percura pa e proyecto di bari pa reciclahe na nos beachnan ta un realidad, esaki ta bay contribui na purba trece concientisacion den cuadro di e importancia di separacion di sushi. Proyecto piloto di ATA, AAA y AHATA.
- Polis Maritimo a haya un edificio nobo na Aruba Ports Authority
- Continuacion di e proyecto BABY BEACH WATERFRONT PROMENADE
- Anuncio di e inicio proyecto di Port City entrante November 2022
- Restoration di Palapa’s na Mangel Halto, Baby Beach, Tres Trapi, Boca Catalina y Malmok Area
- Rodgers Beach Iconic and Monumental Stairs restoration
- Optimatisacion di e contracto di TPEF Ploegen cu obhetivo baha gasto y tambe implementa un systema basa riba performance. Esaki ta contribui nan mantene TPEF su ploeg nan skerpi den nan trabou y alabes asina elavando e producto turistico.
Minister Dangui oduber a termina bisando cu gobierno ta bay sigui enfoca pa cumpli cu su maneho, cumpli cu nos vision. Ta bay sigui trece turistanan, sigui trece turistanan afluente y sigui enfoca riba locual ta e diversificacion. Sin lubida tur locual cu ta wordo haci pa mantene producto Aruba competitivo. Di e forma aki a anuncia e bunita proyecto na baby beach cu ta forma parti integral di e master plan cu a keda presenta caba pa e desaroyo di Seroe Colorado. Minister Oduber tawata determina pa percura pa despues di pandemia nos turismo por bounce forward y e resultadonan di turismo pa loke ta nos recuperacion ta impresionante. Aruba ta e di dos pais den henter mundo cu a recupera su turismo mas liher.


text:
Estudionan hasi dor di e instituto di investigacion hulandes TNO na Leiden y VU Medisch Centrum na Amsterdam bou 80.000 mucha entre 4 y 15 anja ta mustra cu obesidad bou mucha ta birando preocupante. Muchanan ta birando mas gordo y na un edad mas jong. Durante anjanan e cantidad di muchanan obeso a bira dos biaha mas tanto. Bou cierto edad te hasta 3 biaha mas tanto.
E investigacion a compara e datonan di diferente anja. E studio ta mustra cu muchanan ta bira mas gordo na un edad mas jong. Por ehempel cu hopi mucha muhe ja ta obeso na e edad di 8 anja.
Na Aruba tambe nos ta wak hopi sobrepeso bou mucha. Por puntra si esaki ta culpa di e muchanan of di mayor of di comunidad. Hopi mayor ta traha hopi ora y no ta resta suficiente tempo mas pa cushina pa nan yuinan. E mayornan ta cumpra cuminda afo “fast food”, locual ta mas facil pa nan tambe. Loke ta ripara na scolnan ta cu mayornan ta duna nan yui plaka pa cumpra pastechi y refresco enbez di traha un pan of duna nan fruta pa hiba skol. E ta costa tempo berdad pa purba cushina tur dia pa bo yui y mas fastioso ainda pa e ta cuminda saludabel. Pero pa biba saludabel bo mester come saludabel tambe. Un otro cos cu abo como mayor por hasi ta, hinca bo yui den un sport. Esaki lo ta hopi bon tambe pa e salud di e mucha y pa e mantene un amor propio halto.
Ta bon pa mayornan percura mainta pa un bon desayuno (p.e. papa, batido di fruta, pan integral). Pa hiba skol bo por traha pan y dun’e fruta. Corda cu e salud di e mucha mester ta na prome lugar. Purba cushina cuminda saludabel pa e mucha. Zorg pa tin cuminda na cas cu hopi berdura. Atardi bo por traha un batido di fruta pa e mucha. Y anochi prome e bai drumi dune algo light (yoghurt).
Corda pensa pa futuro… gordo awe…gordo majan… saludabel awe… saludabel majan… abo como major tin hopi di hasi… kico bo jiu ta majan….


text:
Diabierna 17 di juni a tuma luga den Stadion Guillermo Prospero Trinidad, e apertura di Weganan Escolar, WE Aruba. Prome Minister Evelyn Wever-Croes tawata presente na e evento bunita aki na unda cu el a haya e oportunidad pa dirigi palabra durante e ceremonia cu a tuma luga. Presente tambe tawata Presidente di Parlamento señor Edgard Vrolijk, parlamentarionanan, ministernan, invitadonan y e invitado special Ser. Denzel Dumfries. Pero ta tur nos muchanan presente tawata mas importante durante henter e evento. Despues cu algun tempo pasa cu Minister Endy Croes a anuncia cu Weganan Escolar lo cuminsa den juni, e entusiasmo a cuminsa crece wardando e dia aki yega.
Den nomber di Gobierno di Aruba, Prome Minister a gradici especialmente minister di Enseñansa y Deporte Endy Croes, pa su vision y determinacion den haci e soño aki posibel.
Prome Minister a gradici IBISA, scolnan y diferente stakeholder pa organisa e tremendo Weganan Escolar bou di e nomber We ARUBA. Prome Minister ta felicita y gradici tambe e 35 scolnan cu a clasifica y lo competi contra otro den 8 diferente disciplina.
“Deporte ta trece nos tur hunto, pasobra ora nos mira nos muchanan, nos hobennan, nos adultonan den deporte, bo ta mira cu no tin distincion. Tin union. Y e union aki den deporte y den eseñansa ta locual cu nos kier logra. Uniendo forsa nos por logra mucho mas!
E tempo di Covid tabata un tempo dificil pa nos tur, especialmente pa nos muchanan y deportistanan. Muchanan mester a keda cas, no por a bay scol, no por a practica deporte.
P’esey, saliendo for di e pandemia di Covid, mi kier pidi un y tur, ban haci uzo di e forsa di deporte pa brinda nos muchanan speransa y perspectiva y duna nan e balor y importancia pa comparti alegria, fomentando deporte”, Prome Minister a expresa.
Na final di su disurso, Prome Minister a dirigi palabranan na Hulandes y a gradici e strea di futbol di Inter Milan Italia y Seleccion di Hulanda, señor Denzel Dumfries cu tambe tawata presente na e apertura di We Aruba. “Aruba ta considera bo un hereo nacional. Bo ta un inspiracion pa nos muchanan. Mi ta spera cu hopi di nan lo sigui bo ehempel di pasion, trabou duro y disciplina. Danki pa tur cos y pa ta presente”.
Prome Minister ta haci invitacion pa Aruba henter, mayornan muy especial, pa apoya nos muchanan henter e siman aki di 17 pa 25 di juni durante e gran campeonato di Weganan Escolar.
Prome Minister ta desea tur scol, tur atleta hoben, tur docente y tur mayor, hopi exito den e Weganan Escolar. “Nos ta hopi orguyoso di boso caba”.


text:
Harvey Isidora di ONE pa 99% lo pasa pa Fenty Music di Boneiru
Informashon ku TRENDSZ a risibí, ku inkluso a keda konfirmá, pa gerente di e agrupashon musikal Fenty Music, di Boneiru, ta indiká ku e banda ta den negoshashon ku e kantante yu di Kòrsou Harvey Isidora. Esaki despues ku Isidora a bai establesé su mes na Boneiru i ta pendiente pa finalisá su kosnan personal, promé ku e atendé ku músika. Harvey Isidora ta konosí den mundu di Urban i ta èks kantante di e agrupashon musikal O.N.E.
Mas aleu, Fenty Music tin tambe un integrante nobo, ku tambe porsierto ta un yu di Kòrsou, ku a pasa pa forma parti di e agrupashon musikal. Ta trata aki di e kantante, tambe di nòmber Harvey, kende ta Harvey Muzo, ku ta èks kantante di entre otro e agrupashonnan musikal No Game, 509, i D-Edge Band. Harvey Muzo tambe a bai establesé su mes na Boneiru i a djòin e famia di Fenty. TRENDSZ por informá bo, ku pa dia 28 di aprel próksimo, e kantante lo hasi su debut ofisialmente den Fenty Music. Esaki lo bai ta den un fiesta ku tin basta espektativa p’e.
E fiesta aki, lo konta ku animashon musikal di Fenty Music, Buleria for di Aruba i e agrupashon musikal BAS, ku ta konta ku kantantenan strea di Boneiru.
Alabes Fenty Music ta den negoshashon ku un músiko, kual tambe a move basta den farándula aki na Kòrsou. “Ta trata aki di e basista Tarik Römer. Kòmbersashonnan ta basta leu, pa asina e tambe djòin e banda. Pues Fenty Music ta kla kla pa asina bai e ‘next level’, pa asina kue e kaya tene “met beide handen”, e dirigente a duna di konosé. Finalmente Fenty Music ta den studio di grabashon produsiendo 2 piesa nobo pa asina kuminsá den full swing bèk den farándula na Boneiru i tambe Kòrsou, Aruba i Hulanda.


text:
Diadomingo anochi polis a presenta den parkeerplaats di Aeropuerto Internacional Reina Beatrix p’un caso di destruccion. Na yegada di polis, a constata cu un auto marca Honda color blanco a pasa sin stop y ranca e boom pa drenta den e parkeerplaats na aeropuerto. E chauffeur a conta cu e no a mira e boom y cu el a bruha di caminda.
E cu su amigo a bay aeropuerto pa busca un amiga cu ta traha eynan. Ora e amiga a sali, el a topa un cantidad di polis para rond di e auto. Tabata sospecha cu e chauffeur tabata un poco cansa, a dun’e un chens y a lag’e sinta na banda mientras e amiga a core e auto y bay cas. A regla pa e chauffeur paga e boom cu el a kibra di aeropuerto.


text:
Resientemente ROC Mondriaan, un prominente institushon edukashonal riba tereno di hospitalidat i turismo, Ofisina di Turismo di Kòrsou (CTB) i Curaçao Hospitality & Tourism Association (CHATA) a topa pa firma un memorandum of understanding (MoU) entre e tres partidonan.
Sr. Hans Schutte, Presidente di e Huntu di Direktiva di ROC Mondriaan, Managing Director di CHATA, sra. Maria-Helena Seferina-Rojas i Counterpart Statutair Directeur di CTB, sr. Muryad de Bruin, a bini huntu na ofisina di ROC Mondriaan na Den Haag pa e momentu importante akí.
E MoU akí ta deliniá un kooperashon sostenibel entre e partidonan den forma di un ‘hospitality experience center’. E hospitality experience center, ku ta un fundashon registrá na Kámara di Komèrsio di Kòrsou komo ‘Curaçao Hospitality and Tourism Training Centre’ (CHTTC), ta enserá un instituto di entrenamentu pa studiantenan i profeshonalnan den e industria di hospitalidat i turismo.
Un hospitality experience center, ku ta hasi uso di e eksperensia di tur partido, lo mehorá e aliniashon entre enseñansa di hospitalidat i turismo i e sektor, i na mes momentu mehorá e nivel di servisio ku ta ser duná na turistanan.
ROC Mondriaan y Oficina di Turismo di Korsou y CHATA a firma un MoU
Resientemente ROC Mondriaan, un prominente institushon edukashonal riba tereno di hospitalidat i turismo, Ofisina di Turismo di Kòrsou (CTB) i Curaçao Hospitality & Tourism Association (CHATA) a topa pa firma un memorandum of understanding (MoU) entre e tres partidonan.


text:
Partido MEP: --- Manda e companianan estatal bancarota pa crea imagen internacional di Mike Eman
All Stories
ORANJESTAD (AAN): E miembro di Partido AVP, Clifford Heyliger a splica cu mundo ta pasando door di tempo nan dificil.
Segun Ryçond Santos do Nascimento di AVP:
Parlamentario Hendrik Tevreden (MEP):
Mike de Meza ta reta Ministronan pa trece prueba cu compania Canades a bay cu mas di 100 miyon di Lotto
ORANJESTAD (AAN): Parlamentario Mike de Meza durante un conferencia di prensa, a indica cu tur dia pueblo por mira cu tur dia pueblo ta testigo di e maneho desastrozo di Gobierno.
Parlamentario Darlaine Guedez-Erasmus (MEP):
ORANJESTAD (AAN) – Recientemente, Partido RED Democratico a tene un conferencia di prensa den cual, entre otro, a hiba palabra, su lider Rudy Lampe.


text:
Den un último intento SMOC a pidi Parlamento di Kòrsou, dia 9 di febrüari 2016, pa eksigí di gobièrnu kurasoleño pa mantené atministrativamente Isla mesora. Kontesta tabata ketu, manera nos a kustumbrá añanan largu kaba. Dia 16 di febrüari 2016 mayoria di Parlamento hulandes a rekonosé ku na Kòrsou pa loke ta trata Isla tin malmaneho i ta violá derecho humano. Pa SMOC esaki tabata un novedat parlamentario.
Ta bon ku polítikamente ta rekonosé esaki, pasobra dia aden dia afó, hende bou di huma di Isla ta paga e preis mas haltu pa e emishon shushou i e echo ku mandatario ta bira kara wak otro kaminda: esta nan salubridat. Ya na aña 2005 EcoRYS a konstatá, basá riba postulashon kouteloso, ku anualmente míles di hende mester apelá na kuido médiko pa motibu di emishon di Isla. Tambe EcoRYS a kalkulá ku anualmente 18 hende ta muri prematuramente. Mientrastantu e emishon ta kresiendo mahos. Por ehèmpel: tantu pa dióksido di suafel (SO2) komo pa e PAK (hidrokarburo polisíkliko aromátiko) ku ta kousa kanser, Kòrsou bou di huma di Isla ta den tòp mundial. Un onor dudoso, pero esaki ta klarifiká dikon Ofisina Sentral di Estadístika (OSE) ta raportá ku 83,1% di habitante di Wishi ta eksperensiá molester. Mester para esaki pa medio di baha emishon di Isla drástikamente, segun e moshon ku Parlamento hulandes a tuma dia 16 di febrüari 2016. I mester kumpli ku esaki denter di tres luna, segun e moshon ta dikta. Nada di esaki, lástimamente. Dia 21 di mei 2016 SMOC a mustra ku e emishon no a baha niun tiki (mira e gráfika di dióksido di suafel akibou). Kousa: gobièrnu di Kòrsou no ta mantené Isla atministrativamente. Den e kaso ei un otro novedat parlamentario tin ku presentá: gobièrnu di Reino mester laga drenta na vigor artíkulo 43 di statüt di Reino pa asina mantené Isla atministrativamente. Ta un tiki straño ku siman pasá Parlamento hulandes a presentá poko débil, pasobra nan ke tende promé e opinion di Parlamento kurasoleño pa loke ta trata mantenshon atministrativo di Isla riba término kòrtiku. SMOC no gusta esaki mashá, ounke SMOC tambe tin algun pregunta pa e mandatarionan:
Boso ta di akuerdo ku ta violá derecho humano (por ehèmpel Tratado Europeo di Derecho Humano, art. 2, 8 ku 10), ya pa hopi aña, di hende bou di huma di Isla. Si boso kontesta ta negativo, dikon nò?
Boso ta di akuerdo ku gobièrnu di Kòrsou nunka no a mantené Isla atministrativamente pa motibu di inboluntat polítiko ku un Serviso Ambiental ku no ta funshoná? Ora bo ta kontestá nò, dikon nò?
E ora ei, boso ta di akuerdo ku mayoria di e polítikonan na Kòrsou a menospresiá pa añanan largu hende bou di huma di Isla? Si bo ta di akuerdo, bo por ta asina noble di ofresé pordon públikamente?
SMOC ta warda boso kontestanan ansiosamente.


text:
Na fin di aña ta tradishon di retrospekshon, ma tambe di bista den futuro. Esei ta loke SMOC tambe ta hasi. Fiel lesadó di korant sa ku SMOC tin binti aña kaba ta lucha pa medioambiente limpi, spesífikamente pa habitante bou di huma di Isla i pa empleado di nos refineria. Preokupashon pa Isla, semper, SMOC a tuma esaki na pechu. Nos di SMOC lo keda vigilá salubridat tanten gobièrnu ke keda mantené refineria den operashon.
Pa resumí, e emishon shushou di Isla tabata den tòp 10 di mundu i hues a dikta ku esaki ta “ilísito”, ni maske Isla a nenga esei regularmente (weta e gráfika e liña blou). Gobièrnu no a tene su mes na veredikto. E polítikonan ku sí a sali na defensa pa e personanan bibá bou di huma, por a konta nan riba dede di un man so. Gobièrnu komo tal no ta defendé su siudadanonan.
Pa straño ku por zona, e aporte ekonómiko di e refineria antikuá pa Pais Kòrsou ta relativamente abou, apénas 3%, pasobra a base di e “Agreement between the Netherlands Antilles, the island territory of Curaçao and Petroleos De Venezuela S.A. [PDVSA]”, PdVSA tabata dispensá di paga impuesto di tereno, derecho di duana i prinsipalmente belásten di ganashi, meskos ku Shell, anteriormente. A keda sin kobra impuesto riba miares di dòler di ganashi durante hopi desenia! Alegria di shon ta tristesa di kriá. Ganashi di plaka a bai Shell (Hulanda) i PdVSA (Venezuela), miéntras ku polushon di medioambiente i retraso di salubridat públiko pa esnan bibá bou di huma di Isla, mas e problemanan sosio-ekonómiko tabata pa kuenta di Kòrsou. E dos empresanan multinashonal menshoná a kome karni, nenga wesu. Mester drecha e inhustisia akí.
Ta p’esei SMOC semper a pone diferente eksigensia, por ehèmpel pa PdVSA invertí den e refineria. Ni opstante PdVSA su kontrato ku gobièrnu di Kòrsou, PdVSA nunka no a kumpli kuné ni a inbertí debidamente. Ku resultado ku e estado malu di refineria a bira pió dia pa dia. Hende bou di huma a eksperensiá esaki dia aden dia afó. E empleadonan tambe i nan tabata preokupá mirando e falta di invershon, sin sa futuro di e tereno di Isla. E kontrato di hür di PdVSA lo para na fin di 2019, tòg?
Na 2012 EcoRYS a deklará den su relato A Sustainable Future for Curaçao: Strategic Options for ISLA and the ISLA site (ku Refineria di Kòrsou a pidi i paga p’e) ku un upgrade eventual lo dura hopi largu i lo kosta montones di dòler. Pa e motibu ei, EcoRYS a bisa ku promé ku aña 2013 kaba mester sa ken ta e hürdó i invershonista nobo. Ademas EcoRYS a sugerí komo opshon stratégiko pa desmantelá Isla i desaroyá otro aktividat ekonómiko riba tereno di Isla, pa si a kaso no por a haña invershonista òf hürdo konfiabel.
Loke polítika di Kòrsou a demostrá mientrastantu a resultá un fiasko enorme. Na fin di 2013 no tabatin niun klaridat pa pueblo di Kòrsou ni Isla su empleadonan. E emishon kontaminoso a bira mas desastroso, manera SMOC a proba diferente biaha den e korant akí. Túresten vários personage, inkluso ekspolítikonan, sí tabatin mag di yena saku den MDPT pa (supuestamente) buska solushon pa práktika ekonómiko inovativo riba tereno di Isla. Ma sin resultado pa interes general.
Awe ta fin di 2021.Refineria ya tin dos aña sin operá. Den e dokumental pa televishon resien “Rauw Curaçao” di Wensley Francisco a sali bon na kla kua konsekuensia doloroso esaki tin pa empleado. Ya a manda mitar di e 1000 obreronan bai, i no tin mas plaka pa paga sobrá 500.
Un área gigantesko den kurason di nos dushi isla aktualmente no ta deha finansa, kaminda nos ta mal pará ekonómikamente. Danki Dios e emishon kontaminoso di Isla sí a baha – kasi – kompletamente, pasobra mientrastantu PdVSA a parti limpi bai (weta e liña kòrá den e gráfika). Pa promé biaha den 100 aña aire ta limpi atrobe, pabou dje refineria. No tin mester di investigashon pa sa ku esaki ta bon pa salubridat di e habitantenan eibanda.
Awor tin ku pèrkurá pa e tereno di Isla aktual ta bai haña elaborashon pa medioambiente duradero i ekonomia positvo pa Kòrsou. Notisia di siman pasá ku gabinete Pisas tin bista riba un operador nobo pa refineria entrante febrüari 2022 no ta kuadra ku nos pensamentu lógiko. Pasobra e ora ei Kòrsou ta bai bèk den tempu, ku e polítikonan ku ta menospresiá hende bibá bou di huma. SMOC no ke tuma esaki, pasobra SMOC ta para pa un aña nobo limpi, sin kontaminashon.
SMOC ta deseá pueblo di Kòrsou felis dianan di fiesta i un 2022 limpi permanente.
Drs. Peter van Leeuwen
Drs. Arjan Linthorst
Di direktiva di SMOC


text:
KRALENDIJK – Resientemente durante reunion di konseho insular a menshoná ku entrada nan di gobièrnu a keda stabil aña pasá. Hefe di sekshon di finansa Dudley Wedervoort a duna un presentashon amplio tokante e fluktuashonnan finansiero di entidat públiko (EPB) pa loke ta trata 2019.
“For di un banda e gastunan a subi, sinembargo esaki ta atribuí na kalkulashonnan tékniko relashoná ku finansiamentu ku Hulanda a duna, atraves di loke nan ta yama ‘bijzondere uitkering’. Pues a drenta for di Hulanda 29 mion na finansiamentu èkstra. E sèn ta sali bèk komo gastu di EPB. Loke a yuda oumentá entradanan di gobièrnu na 2019 tabata entre otro plakanan èkstra ku a drenta na momentu ku sekshon di finansa a hasi loke el a yama un ‘inhaalslag’, di plaka ku dos kasino riba e isla mester a paga.
Aparte di esaki a drenta 2 mion dòler ku ta kobransanan ku servisio di impuesto a yega di hasi den pasado, sinembargo en realidat nan mester a traspasá e sèn aki pa OLB. E plaka tabatin hopi aña stashoná na servisio di impuesto. Despues ku inisialmente no tabatin klaridat kompletu riba e montante, finalmente el a bini den kaha di gobièrnu di Boneiru. Ta bon pa tene kuenta ku ta un bia so ta risibí e sèn aki. Otro entradanan ku a subi ta impuesto pa vehíkulo di motor. Esaki tin di aber ku tin mas vehíkulo riba kayanan di Boneiru, “Wedervoort a menshoná.
El a sigui bisa:” Ta notabel un oumento di impuesto di estadia di loke ta kobra turista. Esaki a oumentá ku un entrada di 3.1 mion dòler. Den su agresividat pa kobra mas plaka na impuesto di finansa, a laga servisio di impuesto saka ‘anslagnan’ taksativo pa kompanianan ku ta hür outo, basa riba loke nan tabata paga no tabata real. Sinembargo e kompanianan a bai korte i gana kaso. Esaki a pone ku entradanan di impuesto for di e sektor ei tabata 1.7 mion dòler aña pasa kompará ku aña anterior. Entradanan di ‘grondbelasting’ a keda stabil aña pasa, Wedervoort hefe di sekshon di finansa a bisa durante reunion di konseho insular.


text:
KRALENDIJK – Mavis Abrahams, vise presidente di sindikato di Maestronan Boneriano (SIMABO), a bisa ku a papia ku direktor di SGB i e kombersashon no a bai bon.
“Nos tabatin un reunion virtual ku direktor general di SGB, Frans van Efferink, esaki relashoná ku e diferente dosentenan ku ta na kas i e studiantenan ku ta bai e parti di stazje, kaminda nan mester a keda kas den karentena. Nos no a sali satisfecho for di e reunion.
Di parti di SIMABO nos ta pensa, pa poulatinamente mirando kon e vírùs ta eskalá riba Boneiru, mester kuminsá na pensa kon pa bai sera skol. Kon ta bai hasié, nos no ta diskutí. Nos tin nos pensamentu kon ta bai hasié.
No por kompará Boneiru ku otro paisnan ku si ta tene skol habrí. Na Boneiru nos ta hende ku konstantemente ta den kontakto ku otro. Mitar dia e dosente ta pas’é na skol huntu ku e muchanan. Nos ta un parti núkleo. Ku esaki mi ta referí, ku momentu e vírùs yega, e ta plama rápido den e unidat.
Nos a sigui tur konferensia di prensa, pasobra komo sindikato bo ta vigilá e proseso ku wowo di falki. Ta papia di retraso i mayornan ku ta sumamente prekupá. E dosente a bin dilanti, sinembargo solamente riba e parti di studia riba distansia. Niun momentu e atenshon a bai riba e dosente. E dosente ta ser humano i e tambe tin prekupashon i tin famia na kas. Na momentu ku bo disidí ku bo ta duna lès den klas, òf dunamentu di lès riba distansia, esaki no ta bai fásil.
Den promé parti ku e vírùs a presentá, a skohe diferente forma pa studia for di distansia. Studia riba distansia ta rekerí un preshon èkstra riba e dosente. E tin ku bai wak kua parti di materia e ta duna, si ta apto pa siña riba distansia. Tin kos ku ta difísil pa atendé riba distansia i esaki por ta un problema. Dosentenan ta bai tur tur pa e alumnonan. Sinembargo nan no ta superman i ta hende meskos ku tur otro. Hopi dosente i maestro no ta papia nan intrankilidat. Nan ta ekspresá e miedu ku nan tin serka un sindikato.
Asta mayor i studiante ta aserká nos i ta bisa ku e kos aki no por kontinuá den e forma ku e ta bai. Unidatnan a reuní i tin diskushonnan a tuma lugá, i no ta kla kon ta e mihó forma pa kontinuá. Nos a sali di e reunion i no ta kontentu. A manda un karta tambe pa gezaghèber di Boneiru Edison Rijna i diputado di enseñansa, kaminda ta trese nos prekupashon dilanti. Nos ke sinta huntu i yega na palabrashon, kaminda tur partido ta kontentu. Awor nos ta pendiente riba kontesta di e karta pa wak kon ta sigui”, Abrahams a bisa.


text:
E prueba di Naturalisacion lo tuma lugar e siguiente periodonan:
- 26 di september te cu 30 di september cu maximo di 20 candidato;
- 24 di october te cu 28 di october cu maximo di 20 candidato;
- 21 di november te cu 25 di november cu maximo 20 candidato.
Por inscribi solamente via e email adres, naturalisatietoets@ea.aw. Inscripcion na BALIE no ta posibel. Pa aplica pa e Prueba di Naturalisacion mester haci uzo di e formulario di aplicacion. Pa mas informacion tocante e Prueba di naturalisacion por consulta e foyeto aki
Pa inscribi mester manda un mail cu e siguiente documentonan digital:
- Formulario di inscripcion yena;
- extracto di registro civil (Afl. 5,00);
- copia/scan di paspoort valido;
- si ta aplica pa ripiticion: verklaring cu resultado di examen haci anteriormente.
E inscripcion pa luna di september, october y november 2022 ta cera na momento cu 20 candidato inscribi. Despues cu bo persona a inscribi, y tur e documentonan ta na ordo, bo ta ricibi un mail cu a acepta bo inscripcion.
Den e mail nos ta indica e fecha(nan) di e prueba(nan) y ki dia e pago mester tuma luga.
Pa mas informacion tocante e Prueba di Naturalisacion por bishita e website di Enseñansa Aruba:


text:
Category: AkiKorsow
- Boneiru ayera pa awe
- Hulanda
- Notisia
- Enfoke politiko
Fuhikubo ta presentá: Natalie Wanga
Nos invitado den e programa aki ta Sra. Natalie Wanga. Un persona hopi konosi na Boneiru pero ku...
Bezoek van het College voor de Rechten van de Mens een succes op Bonaire.
Het bezoek van het College voor de Rechten van de Mens is een succes op Bonaire. Begin...
Ombudsman: ‘Maneho di pobresa pa hende grandi na Karibe Hulandes mester haña prioridat’
Hende grandi na Karibe Hulandes ku ta biba na rant òf bou di e liña di pobresa ta eksperensiá...
Fuhikubo ta presentá: enfoke politiko ku Sr. James Kroon
Den e programa aki nos invitado ta Sr. James Kroon, lider di partido Union Patriótiko Boneriano...
Aruba, ArubaTop Rated
Fuhikubo ta presentá: Ramon Todd Dandaré
Den e programa aki nos invitado ta Sr. Ramon Todd Dandaré. Ela nase 21 September 1942 na Rio...
Bonaire, BonaireTop Rated
Fuhikubo ta presentá: Rubert (Ruby) Balentin (Parti 2)
Nos invitado den e programa aki ta Sr. Rubert (Ruby) Balentin miho konosi komo Ruby. Nos ta sigi...
Curaçao, CuraçaoTop Rated
Fuhikubo ta presentá: Macario Prudensia
Nos invitado den e programa aki ta un persona hopi konosi kual ta Macario Prudensia. Nos a bishité...
Recent post
-
AkiBoneiru – Norbert Tadema (DogPartner Bonaire)Feb 4, 2022 | Aktualidad
-
AkiBoneiru- Tanja Kokelkoren (Kas Flamboyan)Feb 4, 2022 | AkiBoneiru
-
Aki Boneiru Aksidente ku eksplosivo 1978Feb 4, 2022 | AkiBoneiru


text:
Anuncio: cambio metodo calculacion prijs di webo importa
Departamento di Asuntonan Economico, Comercio y Industria (DEZHI) ta anuncia cambio den metodo di calculacion di prijs pa webo importa. Considerando cu e prijs di compra di webo importa ta fluctua regularmente riba mercado internacional, DEZHI lo adapta e metodo di calculacion di prijs pa webo importa.
Segun articulo 3 di ‘Prijsregeling kippeneieren’ ta prohibi pa bende webo importa na un prijs pa mayorista y detayista pa dozijn mas halto cu lo siguiente:
Prijs pa mayorista
Landed costs mas 13% di esey.
Prijs pa detayista
Prijs pa mayorista mas 15% di esey:
E mayorista mester cuminsa calcula y adapta e prijsnan di e productonan aki cu e margennan menciona desde 1 di april 2020. Igualmente e detayista (supermercadonan, minimarkets) tambe tin cu adapta nan prijsnan pa webo importa basa riba e margennan indica y mester por provee controladornan di DEZHI cu e factura di mayorista na sitio durante control. DEZHI lo haci control retroactivo riba e prijsnan. Pa es motibo ta haci apelacion na tur mayorista cu ta ofrece webo importa riba mercado, pa manda factura y gastonan di transporte di ultimo carga pa cu calculacion di prijs maximo pa e productonan meniona, acompaña pa calculacion di e prijs maximo pa mayorista y detayista, segun margen menciona. Por favor manda tur documento digital na x.boekhoudt@deaci.aw.
Anuncio mayorista y detayista calculacion prijs di webo importaScroll To Top
- Macuto di Compras: 30 september 2022 September 30, 2022
- Guidelines regarding the Business Establishment Ordinance September 23, 2022
- Maximum price list: 17 september 2022 September 23, 2022
- Macuto di Compras: 23 september 2022 September 23, 2022
- Macuto di Compras: 16 september 2022 September 20, 2022
- Maximum price list: 3 september 2022 September 15, 2022


text:
KRALENDIJK- Dutch Caribbean Nature Organization (DCNA) den último tempu tabata aktivo ku promoshon di un agènda ku enfoke riba naturalesa, na Hulanda i riba nivel internashonal.
Un di e tantísimo metanan di DCNA ta pa promové maneho i propagá trabou, tantu den Hulanda komo riba tereno internashonal. Huntu ku e miembronan di DCNA su direktiva, e fundashon di ret di kontakto pa organisashon di konservashon a move aktivamente pa atendé ku polítikonan i agentenan di skirbi maneho pa por enfatisá e importansia di konservashon di naturalesa denter di Karibe Hulandes. Akibou ta sigui algun di e logronan di e trabou importante akí den e lunanan tras di lomba:
Finalmente Konseho di Minister di Hulanda a aprobá riba djabièrnè 8 di yüli e lei di realisashon di e parke marino pa mamífero i tribon ‘Yarari Marine Mammal and Shark Sanctuary’. Esaki tabata un siguiente paso importante den protekshon di tribon, bayena i dòlfein den e awanan di Boneiru, Saba i Statia. For di momentu di apuntashon di e parke Yarari na 2015, DCNA tabata aktivamente embolbí den konsipiá e lei di realisashon i e organisashon ta kontentu di mira ku finalmente ta realisando e struktura di manehá e santuario.
Bishita
Na mei, komo parti di e bishita di trabou di DCNA na Hulanda, DCNA su direktor Tadzio Bervoets i presidente di direktiva Hellen van der Wal a presentá DCNA su Plan di Akshon pa Klima na Karibe Hulandes, na e Ministerio di Asuntu Interno i Relashon denter di Reino (BZK) i na e Ministerio di Klima ku un súplika na Gobièrnu di Hulanda pa traha aktivamente huntu ku stakeholdernan pa hasi Karibe Hulandes resistente na kambio di klima. Tambe a presentá e plan na e Parlamentarionan Jorien Wuite i Lammert van Raan durante un master charla ku nan a tene na Pulchri Studio na Den Haag.
DCNA ta bisa di lo kontinuá traha aktivamente pa yega na un forma di sosten mas strukturá pa Konservashon di Naturalesa denter di Hulanda Karibense.


text:
ORANJESTAD – Esun ku ke bai studia i ke bini na remarke pa un fiansa di estudio di gobiernu di Aruba mester regla esei promé ku 17 di yüli 2022. Despues di e deadline aki e aplikantenan por bini na remarke pa e fiansa di estudio pa yanüari 2023.
Por upload e dokumentunan rekerí na portal di fiansa di Aruba. (https://www.ea.aw/pages/studia/arubalening-portal/).
Eseinan ta entre otro un kopia sertifiká di e diploma. Servisio di Inspekshon di Enseñansa, DIO, ta e instansia ku ta sertifiká diploma.
Tambe mester mustra un prueba ofisial di atmishon pa e skol/institushon di enseñansa. Esaki ta e karta di atmishon ofisial òf meil ku e studiante a risibí di e institushon di enseñansa ku ta bisa ku e studiante mester ta presente 1 di sèptèmber 2022. Den e karta òf meil mester ta pará ku e studiante su atmishon ta aprobá.
Mester tin un prueba di seguro. Pa studiantenan ku ta bai studia na Aruba un skrinshòt di e AZV-app òf un pòtrèt di e karchi di AZV bálido ta sufisiente. Studiantenan ku ta bai studia otro kaminda ku no ta Hulanda, mester upload e pólisa di seguro di e pais kaminda nan ta sigurá.
Informashon di kontakto di mayornan
E informashonnan di kontakto di mayornan tambe mester upload riba e Aruba Student Loan-portal. Si e studiante no tin kontakto ku su mayornan, mester menshoná esaki na e rúbrika “reacties”. Si ambos mayor a fayesé, e studiante mester pone informashon di kontakto di un otro miembro di famia, inkluso su relashon ku nan, por ehèmpel tanta, omo, primu, prima.
Ora a kaba di pasa tur e stapnan i a aprobá esakinan, e studiante ta risibí un Deklarashon di atribushon den su Aruba Studielening-portal. E studiante mester entregá dos Deklarashon di atribushon original huntu ku dos kombenio di finansiamentu di estudio promé ku 18 di yüli 2022.
Ta dura masoménos dos pa tres siman promé ku e studiante risibí e pago riba su kuenta di banko lokal. Ta depositá e sèn riba kuenta di e studiantenan ku ta bai Hulanda promé ku 31 di yüli 2022.


text:
Prome Minister Evelyn Wever-Croes: PARLAMENTO A CUMINSA TRATA LEY DI FASE
Prome Minister Evelyn Wever-Croes:
PARLAMENTO A CUMINSA TRATA LEY DI FASE
Dialuna 4 di juli a cuminsa den Parlamento e tratamento di e Ley di FASE. Esaki ta e ley cu ta duna e base legal na e pagonan di FASE cu a wordo haci durante di e pandemia. Hopi famia na Aruba a wordo yuda cu FASE. E ley aki a tarda pa cana su caminda pa e motibo aki ta apenas dialuna Parlamento ta trat’e. “Mi lo a desea cu esaki no a tarda asina tanto pero mi ta hopi contento cu Gobierno di Aruba a introduci FASE y por a yuda miles di persona aki na Aruba, Prome Mininster Evelyn Wever-Croes a expresa.
Prome Minister a duna di conoce cu no por a warda pa e ley prome pa haci e pagonan pa motibo di e urgencia cu tawata tin. Nos ta corda cu diabierna 13 di maart 2020, Aruba a conoce su prome 2 casonan di Covid 19. Ya e siguiente dialuna, scolnan a wordo cera, sigui pa ciere di frontera, a introduci shelter in place y toque de queda.
E ansha a cuminsa lanta na Aruba. Miles di persona ya caba a cuminsa perde trabou pa motibo cu negoshinan a cera nan porta cu a haci cu no por a sigui paga salario. Na e momento ey no tawata tin loonsubsidie. Promesa di Hulanda tawata pa yuda cu loonsubsidie, miestras Aruba ta cumpli cu un cantidad di condicionnan. Aruba a haya e prome placanan pa loonsubsidie na mei.
“Danki na accionnan rapido di Minister Glenbert Croes, hunto cu Minister Xiomara Maduro, Gobierno a logra bin cu e proyecto di FASE cu a yuda miles di mama y tata di famia cu a perde nan trabou. Taxistanan y esnan cu tawata tin negoshi chikito tambe a wordo yuda cu FASE. E FASE tawata un suma di 950 florin pa luna cu sigur a wordo bon uza pa esnan cu a bin na remarc’e pa esaki”, Prome Minister a duna di conoce.
E Ley di FASE ta wordo trata awo na Parlamento. E ley sigur lo mester a pasa mas lihe. Pero pa Gabinete Wever-Croes II, den e pandemia e tempo ey, prioridad tawata pa salba bida di hende. Salba trabou di ciudadanonan. Percura pa esnan cu a perde trabou haya ayudo financiero y pakete di cuminda pa nan por sobrevivi. Despues cu e parti mas critico a pasa, Gobierno a concentra riba e ley cu ta den Parlamento aworaki. Minister Glenbert Croes y Minister Rocco Tjon ta den Parlamento pa defende e ley aki.
“Mi ta lamenta cu oponentenan a laga sa cu nan no tin confiansa mas den Minister Glenbert Croes pa motibo cu a tarda asina tanto cu e ley aki mientras cu si tin algo nos mester bisa di Minister Croes, ta pa duna elogio. Pasobra mientras cu tur hende, inclusivo e parlamentarionan aki, tawata den shelter in place hopi safe cu nan famia, Gobierno a sigui traha. Minister Glenbert Croes a sigui traha y, apesar di tur cos, ya dia 16 di maart pa 20 di maart a prepara henter e Proyecto di FASE y Conseho di Minister completo riba 20 di maart mes a aproba e FASE y miles di ciudadano a wordo yuda.
Mi ta lamenta si, cu algun usuario di FASE a maluza esaki. Awo mester atende cu nan pasobra esaki sigur no tawata e intencion. Pero, nos ta hopi agradecido na Minister Glenbert Croes pa su di vision pa paga FASE. Mi ta spera cu Parlamento total duna sosten pa e ley aki por tin un base legal. Pa futuro, si tin mester, e ley aki lo keda valido”, Prome Minister Evelyn Wever-Croes a duna di conoce.


text:
COA, Wada y Rado a reuni cu Minister
A splica Minister riba e Seminario Anti-Doping
Diabierna mainta Comite Olimpico Arubano, representa pa su presidente Sr. Roy Mezas hunto cu Secretaria General Sra. Nicole Hoevertsz y Sr. Patrick Werleman a reunie cu Minister di Turismo, Salubridad Publico y Deporte Sr. Dangui Oduber y ehecutivonan di RADO y WADA.
World Anti Doping Agency(WADA) a ser representa pa Sra. Maria José Pesce Cutri, Regional Director WADA Latin America & Caribbean. Pa Regional Anti Doping Organisation(RADO) tabata presente Sra. Dr. Sasha Sutherland, Executive Director di Caribbean RADO y Sr. Dr. Adrian Lorde, presidente di Caribbean RADO.
E reunion a bai den un ambiente ameno unda a trata diferente topico entre nan e importancia di educacion na scolnan pa cu de tema anti-doping. Tambe a papia cu Minister Dangui Oduber riba e codico di WADA. A ser splica tambe cu e costo di e testnan ta halto, esaki ta door cu e laboratorionan ta cobra hopi placa pa ora di haci e diferente testnan.
A splica Minister Oduber di e fin di siman basta ocupa unda lo tin e Seminario Anti-Doping, TUI training y e Asamblea General di RADO.


text:
opening ceremony
-
Lima2019
Mack ta conta di e Ceremonia di Apertura
Atleta di vela, Mack van den Eerenbeemt tabata e abanderado pa Aruba durante di e Weganan Panamericano Lima 2019. Mack…Read More »
-
Buenos Aires 2018
Bandera di Aruba a luci na Buenos Aires
Momento cu Aruba su abanderado Kayla Arends orguyosamente ta desfila den e Ceremonia Inaugural di e Youth Olympic Games Buenos…Read More »
-
Buenos Aires 2018
Atletanan ta cla pa e Ceremonia di Apertura
Nos atletanan hubenil net prome cu nan sali pa e Ceremonia di Apertura di e Weganan Olimpico Hubenil Buenos Aires…Read More »


text:
Un‘spagaat’ (splet) ya kaba ta doloroso. Un ‘spagaat’ duars ta pió. A bira tempu, pues, pa FCB haña un manera pa sali for di esaki.Un manera pa hasi esei ta pa NO traha 500 kas pa hür, sino 1500 kas pa bende. Si ta traha kas na gran eskala,e preis ta baha. Por hür e kasnan promé pa rekobrá tur gastu, pa despues bende nan pa preis preferensial na hürdónan.
Por finansiá esaki ku fiansanan di 0%a base di art. 89 FinBES. Pa logra esei e proménan ku mester koperá ta gobièrnu di Boneiru (OLB). Konseho Insular mester pasa un moshon den kua ta asumí responsabilidat pa bibienda públiko.Y ta akseptá esaki komo su tarea públiko.
Anto ta aya e kos ta stanka. Dikon OLB no kier koperá ku esaki, nos no sa. Pero e falta di koperashon aki ta forsaFCB pa buska su propio solushon, mayoria biaha mas kostoso. Nos Bonerianonan mes ta nos enemigu mas grandi. Esei no a kambia ainda.
Otro aspekto ta e nieuwbouwdi 200 kas di pueblo na Hato. Nos ta kontentu di tende ku nieuwbouwna gran eskala por fin ta bai tuma lugá. Mester a sosodé masha ten kaba. Pero pregunta ta si ta prudente pa traha tantu kas di pueblo na un solo sitio? No ta hopi mas mihó pa ‘spreid’ e kasnan den 5 òf 6 bario diferente?Eksperensia a siña ku muchu hopi kas riba otro ta krea ‘ghetto’ (= barionan yen di pobresay kriminalidat).
Probablemente ta kosta un tiki mas pa ‘spreid’ e kasnan. Pero no ta asina ku e bentaha sosial ta mas importante? Ademas, si e kasnan ta wòrdu trahá den diferente bario, e hürdónan por skohe unda nan kier biba. Pues e ta favoresé e klientela di FCB tambe.
Nos no ta di akuerdo ku e idea ku ta sirkulando último tempu ku OLB mester lanta un segundo organisashon pa bibienda públiko banda di FCB. Pasobra esei lo resultá den kontaminashon polítiko. A separá FCB estriktamente for di gobièrnu, pasobra polítikonan tabata kònkel kuné. Kompinchinan tabata haña kasnan, enemigunan nò. Bou di preshon polítiko a permití enorme atrasonan di hür te ku FCB tabata sufri pèrdidanangrandi.
Nos no mester bai bèk na e tempu di ántes ei. Pero a bira tempu sí pa FCB buska un salida di e splet doloroso entre ‘sosial’ y ‘ganashi’. Mester usa entradanan di hür solamente pa paga gastu di konstrukshon ku overhead. Despues bende nan pa preis preferensial y promové mas tantu posibel pa hende por kumpra y poseé nan propio kas. Esaki ta posibel asina ku OLB kuminsá traha huntu ku FCB. No pa tuma over direktiva di FCB, pero pa krea un mihó maneho di bibienda públiko den bon konsulta ku otro.
Y despues yuda FCB aktivamente pa realisá e maneho ei.


text:
Resientemente a tene un enkuentro di informashon ku instaladónan di koriente kaminda a introdusí i trata e kambionan i adaptashon di e manual nobo “Bonaire Elektrische Installaties Versie 2021”. Esaki tabata na enkargo di Direktorado di Supervishon i Mantenshon i Lei huntu ku WEB N.V. Na komienso di e enkuentro a tene un minüt di silensio pa asina duna honor na Sr. Harvey Bomba (q.e.p.d.) ku tabata un di e trèkdónan pa realisashon di e manual nobo “Bonaire Elektrische Installaties Versie 2021”.
Despues e enkuentro di informashon a kontinuá kaminda representantenan di Gobièrnu di Boneiru, WEB N.V. i Bonaire Utility Association (BUA) a hiba palabra. Di parti di Gobièrnu di Boneiru sr. Frensel Janga di e Servisio di Supervishon i Mantenshon di Lei a hiba palabra i a hasi un petishon na e instaladónan pa hasi uso di e manual mas tantu posibel pa asina inspekshon por tuma lugá mas lihé i efisiente. Tambe Sr. Frensel Janga a pidi e instaladónan pa profeshonalisá nan mes pa medio di hasi uso di e manual mas tantu posibel. Despues sr. Cedric Daal a dirigí su mes na e presentenan, kaminda el a pidi pa tur hende keda mantené nan mes na e palabrashonnan hasí.
Di parti di BUA a hiba palabra Sr. Leonard Sint Jago ku ta presidente di e asosashon. Sr. Leonard Sint Jago a boga pa sigui fortifiká e parti di komunikashon entre BUA, Gobièrnu di Boneiru i WEB N.V. Despues ku tur representante a hiba palabra e enkuentro a kontinuá i tabata Sr. Rupert Toré di Gobièrnu di Boneiru i Sr. Eduart Elisa di WEB N.V. ku a duna splikashon di e kambionan i adaptashonnan ku a hasi den e manual nobo “Bonaire Elektrische Installaties Versie 2021”. E enkuentro di informashon tabata hopi bon bishitá di parti di e instaladónan. Tabatin 21 instaladó i 10 representante.
Na final tur instaladó a haña oportunidat pa deliberá i hasi pregunta. Sr. Frensel Janga a gradisí e instaladónan i a yama nan danki pa a akudí na e enkuentro.


text:
ORANJESTAD, Aruba – 16 juli 2021: Inspeccion di Salud Aruba (IVA) a haya notificacion for di un importado di remedi cu tin un cierto produccion (batch/charge/lot) di e remedi Losartankalium, Valsartan y Irbesartan cu ta wordo saca for di mercado (recall) na boticanan na Aruba pa motibo di contaminacion cu e producto AZBT. Un di e importadonan di remedi na Aruba a verifica cu tin batchnan contamina cu a wordo importa na Aruba y a tuma e accionnan necesario pa informa e boticanan debidamente. Miembro di directiva di e asociacion di boticario (VAA), Drs. Adrienne Tromp, a confirma cu boticanan a kita e batchnan aki for di nan botica y ta den e proceso pa tuma contact cu e pashent cu a haya e remedi contamina.
Pa kico e remedi ta?
E remedinan aki ta wordo prescribi pa individuonan cu ta sufri di presion halto y cu problemanan di curason. Na Aruba e remedinan Losartankalium, Valsartan y Irbesartan ta obtenibel cu receta di dokter na botica.
Kico a pasa? E batchnan contamina aki ta contene e producto AZBT cu por ta canceroso. Ta importante pa menciona cu e contaminacion aki ta pasa durante e proceso di produccion di remedi y no por wordo preveni. Sinembargo, control riba calidad di remedi ta hopi rigoroso y e limite unda cu ta acepta un contaminacion ta hopi stricto. Pues, a haya un cantidad hopi chikito di e producto AZBT aki. Esaki ta nifica cu e chens cu en berdad por haya cancer door di bebe e remedinan aki (Losartankalium, Valsartan of Irbesartan) cu ta contamina ta 0.000001%, dus practicamente 0%.
Kico e pashent por haci?
E botica mes lo tuma contacto cu e pashent, pero e Inspectora di Remedi, drs. Roselynn Angela (Boticario) ta urgi esnan cu ta uzando e remedinan Losartankalium, Valsartan y Irbesartan pa controla e charge/lot nummer riba nan paki di remedi pa wak si nan remedi ta den e lista di recall. E charge/lot nummer ta indica e batch di e remedi y por haya na banda riba e paki di remedi (mira e potret adhunto pa un ehempel). Solamente remedinan cu tin e chargenummer cu ta wordo indica riba e lista di recall, mester entrega bek na botica. E lista di recall por haya akinan. Pues, si e chargenummer riba e remedi ta cuadra cu e chargenummer cu tin riba e lista, e pashent mester tuma contacto cu su Botica.
E Inspectora di Remedi y presidente di e asociacion di dokternan di cas (HAVA), Dr. Joaquin van Trigt, ta compronde cu hopi pashent lo tin pregunta y/of preocupacion, pero kier pidi tur pashent cu si acaso nan tin un remedi cu ta cay bou di
2
esunnan contamina, pa no stop di bebe nan remedi tanten cu no a haya un otro remedi di Botica. E riesgo pa stop di bebe e remedi sin tin un otro remedi cu ta regula e presion ta hopi mas grave cu e risico di contaminacion. Pashentnan cu tin remedi cu NO ta cay den e lista di esunnan contamina, no mester haci nada.
Si tin pregunta di e remedi semper consulta cu bo dokter di cas y botica. Inspeccion di Salud Aruba lo informa pueblo di cualkier cambio na su debido momento.
E carta di e compania farmaceutico y e lista completo di e recall por haya riba e website di IVA: www.iva.aw . Ta importante pa tene na cuenta cu no tur remedi cu ta aparece riba e lista a wordo importa na Aruba tambe.
Aki ta sigui e Oranje hand brief Recall sartanen Juli 2021
Aurobindo Pharma B.V.
Centrafarm Services B.V.
Genzyme Europe BV
Mylan B.V.
Sandoz B.V.
Sun Pharmaceutical Industries Europe B V
Teva Nederland B.V.
Euro Registratie Collectief BV
Medcor Pharmaceuticals
Orifarm A/S
Geachte heer/mevrouw,
Als registratiehouders en parallel-registratiehouders zijn wij na overleg met de Inspectie Gezondheidszorg en Jeugd genoodzaakt om specifieke charges van de hieronder genoemde producten, en alle batches van specifieke parallel-geregistreerde producten, met onmiddellijke ingang uit de markt terug te roepen.
- de onzuiverheid azide-tetrazole in de actieve grondstof van angiotensine-receptor blokkers (“sartanen”) en de conclusie is dat er een limiet moet worden aangehouden voor deze onzuiverheid.
Wij verzoeken u de volgende maatregelen te nemen:
- ;
Wij bieden onze oprechte excuses aan voor het ontstane ongemak en danken u voor uw medewerking. In geval van vragen kunt u zich wenden tot de betrokken (parallel-)registratiehouders.
Aurobindo Pharma B.V.
Postbus 313
3740 AH Baarn
E-mail: infonl@aurobindo.com
Centrafarm Services B.V.
Van de Reijtstraat 31E
4814 NE Breda
T: 076 5081000
E-mail: verkoop@centrafarm.nl
Genzyme Europe BV
Postbus 23666
1100 ED Amsterdam
E-mail: info.nl@sanofi.com
Mylan B.V.
Postbus 167
1180 AD Amstelveen
E-mail: verkoop@viatris.com
Sandoz B.V.
Veluwezoom 22
1327 AH Almere
E-mail: info.sandoz-nl@sandoz.com
Sun Pharmaceutical Industries Europe B V
Polaris Avenue 87
2132 JH Hoofddorp
Teva Nederland B.V.
Swensweg 5
2031 GA Haarlem
E-mail: customerservice@teva.nl
Parallel-registratiehouders
Euro Registratie Collectief BV
Van der Giessenweg 5
2921 LP Krimpen aan den IJssel
E-mail: erc@euroregcol.nl
Medcor Pharmaceuticals
Artemisweg 232
8239 DE Lelystad
E-mail: kwaliteit@medcor.nl
Orifarm A/S
Energivej 15
5260 DK Odense SE
E-mail: interesse@orifarm.com
Bijlage 1: Lijst van betrokken producten met registratienummers, Z-index nummers, chargenummers en vervaldata
Bijlage 2: Lijst van betrokken parallel-geïmporteerde producten met registratienummers, Z-index nummers
Let op: van deze producten worden alle beschikbare batches teruggeroepen


text:
Minister Arends den reunion cu Coral Reef Alliance
Minister di naturalesa, Sr. Ursell Arends hunto cu Interim Marine Park Manager di Aruba National Park Foundation, Sra. Sietske van der Wal, a reuni cu representante di Coral Reef Alliance.
Coral Reef Alliance ta un organisacion non-profit internacional cu ta enfoca riba e salud di coralnan y medio ambiente marino. Durante e reunion a logra elabora riba desaroyonan pa rehabilita coral uzando sistemanan cu ta procesa awa limpi. Tambe ta keda crea lasonan internacional pa colaboracion riba proyectonan cu tin benificio pa pais Aruba, pa region Caribe y pa mundo henter.
Retonan pa cuida salud di nos lama ta uno cu ta ser comparti pa mayoria paisnan clasifica como “Small Island Developing States”, manera Aruba. Pa es motibo solucionnan proponi ta conta riba colaboracion y cooperacion internacional, un compromiso cu gobierno di Aruba y di Reino Hulandes a demostra di tin na pecho.


text:
Zomer 2023 ta cuminsa cu dos vuelo semanal
ORANJESTAD – Cu gran orguyo y hopi satisfaccion Aruba Airport Authority N.V. (AAA) por anuncia oficialmente un opcion mas riba e ruta Europeo existente for di Reino Uni. Cuminsando den zomer 2023 lo yama bonbini tambe na British Airways cu su servicio di dos vuelo pa siman for di aeropuerto London Gatwick Airport, banda di nos socio actual TUI UK cu ta opera un servicio temporal for di e punto di acceso aki.
British Airways lo bula pa Aruba durante henter aña riba Diahuebs y Diadomingo cu un stop na Antigua. E vuelo LGW-AUA lo wordo opera cu un Boeing 777-200ER equipa cu 336 asiento, brindando 32 asiento Club, 52 World Traveller Plus asiento y 252 asiento economy.
Aeropuerto di Aruba, den colaboracion cu Aruba Tourism Authority, ta den combersacion cu British Airways desde aña 2015 durante varios conferencia di ruta y na nan oficina principal na London. Durante e ultimo 10 luna, e reunionnan y negociacionnan posterior a intensifica y awor a cristalisa cu por anuncia e servicio aki.
Detayenan di e buelo
Buelo BA2157 Depart London Gatwick 10:00 – Arrive Antigua 13:35
Buelo BA2157 Depart Antigua 14:35 – Arrive Aruba 16:30
Buelo BA2156 Depart Aruba 18:30 – Arrive Antigua 20:15
Buelo BA2156 Depart Antigua 21:15 – Arrive London Gatwick 10:15
Na e momento aki e mercado di Europa ta conta cu servicio di KLM y TUIFly Netherlands, ambos operando for di Amsterdam y tambe TUI Airways cu servicio di temporada durante zomer so for di London Gatwick. Actualmente e mercado Europeo ta representa 14% (YTD July 2022) di e cantidad total di pasahero cu Aerouerto di Aruba ta procesa den 44 vuelo pa luna di juli cu a suma un total di 16.443 stoel. KLM ta opera shete vuelo y TUI NL tres vuelo pa siman, mientras cu TUI UK tin un vuelo operacional temporal.
London Gatwick Airport (LGW) ta un aeropuerto internacional grandi situa cerca di Crawley, West Sussex, Inglatera, aproximadamente 29 miya (47 km) pazuid di London central. LGW a maneha 6.9 miyon pasahero na aña 2021 y prome cu Covid a maneha riba 46 miyon. Gatwick tabata e prome aeropuerto pa tin un conexion di trein principal cu su mesun stacion conectando cu mas stacion di aeropuerto na Europa. Ta tuma 30 minuut pa yega centro di London den trein cu ta sali cada 3 minuut.
British Airways ta un aerolinea global, treciendo hende, luga y culturanan diverso mas cerca di otro pa mas cu 100 aña. Sirbi nan comunidad y nos planeta ta central den tur loke nan ta haci y ta adopta iniciativanan emocionante di sostenibilidad. Na British Airways nan ta na caminda pa crea un futuro mas sostenibel y ta yama esaki nan iniciativa “BA Better World”. British Airways ta opera un di e flotanan mas grandi y moderno di cualkier aerolinea na mundo cu avionnan manera e B777-200ER uza den e ruta pa Aruba, e B777-300, e Airbus 350-1000, e Airbus 280-800 y hopi mas. Actualmente British Airways ta sirbi e siguiente destinonan den e region Caribense: Antigua, Bahamas, Bermuda, Barbados, Islanan Caiman, Republica Dominicana, Grenada, St. Kitts, St. Lucia y Trinidad & Tobago. Nan ta opera no menos di 70 vuelo semanal pa Caribe, cu un capacidad total di 21.083 stoel.
Oneworld ta un aliansa di aerolineanan di clase mundial, comprometi den provee un nivel di servicio halto y combiniente den no menos di 900 destinacion den mas cu 170 pais rond mundo. Pasaheronan ta gosa di un lista di previlegio y recompensa di tur aerolinea participante y sin lubida acceso na riba 620 sala VIP na aeropuerto. E aerolineanan miembro di e aliansa aki ta Alaska Airlines, American Airlines, British Airways, Cathay Pacific, Finnair, Iberia, Japan Airlines, Malaysia Airlines, Qantas, Qatar Airways, Royal Air Maroc, Royal Jordanian y SriLankan Airlines.
CEO di AAA, Joost Meijs, a comenta: Otro logro pa e industria turistico di nos isla cu un servicio permanente entre London Gatwick Airport y Aruba. E introduccion di e servicio directo aki ta un obhetivo cu nos a bin ta traha riba dje y ta encanta cu e esfuerso pa desaroyo di servicio ta duna resultado. Den un sector hopi competitivo, ta esencial pa tin un servicio directo durante henter aña y conexion facil for di mercadonan grandi. Esaki ta un trabou den ekipo y mi ta convenci cu e lo bira un exito!”
Aruba Airport ta orguyoso di por raporta cu e aña aki, di januari pa juli, a conta un total di 775,926 ‘outbound passenger’, mientras cu e procesa un total di 106,791 pasahero for di Europa. Riba su mes Europa awendia ta representa 14% di tur e pasaheronan cu ta yega Aruba. Generalmente, si conta tur mercado hunto, e aeropuerto di Aruba a recupera di januari pa juli 2022 na 91% compara cu aña 2019. Luna di juli so por bisa cu Aruba a recupera 99% den comparacion cu tres aña pasa. E reparticion di mercado total di e areolineanan for di Europa awor ta KLM 66%, TUI NL 21% y TUI UK 12%.


text:
E Concierto Bailabel di Aña lo tuma luga na Entertainment Center Dakota cu un presentacion di “Doble R Puru” di Corsou hunto cu “Robert y su Solo Banda Show” y “Papito y su Nuevo Sabor”. Esaki lo ta un Fundraising di Fundacion Mi Cutisa (FMC) pa Museo Cas Tan Tin (MCTT).
FMC a cumpli 17 aña trahando riba desaroyo di arte y cultura na Aruba. Desde 2017 FMC tin bou di su encargo maneho di MCTT. Pa por cubri tur e gastonan envolvi y tambe continua cu e trabounan diario na MCTT y tur e proyecto- y actividadnan di FMC, mester crea e fondonan necesario.
Pa medio di esaki FMC ta organisa un concierto historico unda cu nos ta spera Rignald Recordino, kende pa casi 5 decada a deleita su fanaticonan di Aruba cu su musica unico di Doble R.
A combina “Doble R” hunto cu “Robert y su Solo Banda Show”, cu ta cumpli 30 aña di existencia e aña aki. Pa completa e espetaculo aki a invita Papito Rafael tambe pa recapitula tur su exitonan hunto cu “Papito y su Nuevo Sabor”. E tres musiconan aki ta nos legendarionan cu a duna un contribucion significante den desaroyo di musica Antiano di Caribe Hulandes y kendenan a percura pa mantene y traspasa nos musica di tumba, wals, dansa y salsa antiano riba tur e islanan di habla Papiamento.
Reginald Recordino pa casi 50 aña a produci mas di 500 composicion cu nos hendenan na Aruba, Boneiro y Corsou a balia, canta y toca. Hunto nos lo bay bisa Rignald Recordino DANKI pa e esfuerso special cu el a haci pa bini Aruba pa duna duna su fannan pa bin disfruta di su musica den un concierto monumental na Aruba.
FMC a scohe pa haci un fundraising den forma di duna e pueblo di Aruba, e oportunidad pa disfruta un biaha mas di nos musica Antiano y pa bin balia na bo gusto den Entertainment Center. Entrada di pre-benta lo ta na balor di Awg 55.00 obtenibel na Museo Cas Tan Tin na Pos Abou 19. Mesa di VIP ta limita y por yama pa mas informacion y pa reserva na cel 736.0815


text:
Den varios analisis anterior nos a premira locual ta pasando awo. Manera e caida di e euro cu ta na e nivel mas abou versus e dollar Mericano den 20 aña. Tambe un economia global cu ya caba ta of cu ta den drenta un recesion.
Awo kico lo pasa den e siguente luna- y añanan? Y con por proteha bo mes di kico ta mi vision pa e economia global?
Tur indicador clasico ta indica cu Merca ta den un recesion
Speculado profesional tin varios indicado cu nan ta uza pa wak con e economia global y vooral di Merca ta desaroyando.
E tools nan principal ta:
- GDPNow cu ta un modelo hopi sofistica live di US Federal Reserve mes.
- Prijs di koper.
- E relacion entre obligaccion di 10 y 2 aña.
GDPNow:
Ta indica den manera hopi fuerte cu e economia di Merca a simplemente “cay fo’i un cliff”.
Prijs di koper:
Koper como metal industrial ta mustra e demanda cu tin pa industria y proyecto grandi di infrastructura y door di esaki ta un indicador clasico di e economia global. Te hasta cu e speculadonan ta yama koper, “Dr. Copper” pasobra den e delaster 30 aña, un bahada grandi di 20% a pronostica tur recesion.
E relacion entre obligacio:
Un indicado cu ta hopi precies, pero ta hopi complica pa splica ta e relacionnan den interes over obligacion di diferente maturacion. Mas ainda e diferencia entre e obligacion di 10 aña versus di 2 aña ta predeci casi tur recesion den e 30 aña cu a pasa.
Kico lo pasa den siguente 12 luna?
Segun e tres indicadonan aki Merca ta den un recesion caba.
Pero kico ta bay pasa den e siguente lunanan vooral cu e Banco Central US Federal Reserve?
Segun e US FED su mesun comunicacion publico, e interes lo ta na 3.8% pa 2023.
Pero e mercado di obligacion no ta kere den e mensahe aki den ningun manera y ta indica cu na 2023 y 2024. US Federal Reserve lo BAHA interes.
Principalmente den contexto di un recesion economico global esaki ta parce un scenario hopi realistico. Dus nos ta yegando e “peak” di interes na Merca den e lunanan binidero.
Cu e bahada di interes pa sostene e economia, mundo lo drenta un periodo di “Stagflation”. Unda inflacion lo ta mas halto cu crecemento economico. Pa e lector, bo poder di compra ta y lo sigui baha den e añanan binidero
Awo kico por haci pa proteha bo mes?
Si en berdad nos ta yegando e “peak” di interes Mericano e binidiero 6 lunanan aki e siguente categorianan instrumento financiero lo ofrece hopi proteccion.
- Tereno Eigendom den districto Noord.
Prijs di tereno eigendom na Noord ta hisa cu +/- 12% pa aña den un timeseries analyse di 42 aña cu mi persona a haci. Awo mercado di real estate ta bou presion door di e hisamento di interes. Pero si interes peak y cuminsa baha pa cu 2024. Esaki lo ta un oportunidad immenso pa tereno eigendom. Noord como e districto mas cerca di beach y hotel y como mercado di luho, ta beneficia hopi di e trendnan global di mercado di real estate di luho. Si interes baha, prijs di eigendom grond lo cuminsa explota mas halto un bes mas.
- Oro fisico.
Oro ta un proteccion anticua contra inflacion y ta menciona tanto bes te hasta den Beibel Cristian.
Prijs di oro ta bou presion pa motibo cu interes ta hisando. Pero si en berdad nos ta yegando un peak y interes lo baha, nos por spera cu e instrumento aki lo tin un rendemento atractivo pa e siguente añanan.
- Accion Mericano.
E mercado di accion pa tur sorto di motibo hopi complica lo sigui perform bon compara na otro paisnan.
Un seleccion di accion cu mi mes y di mi team di analista ta e siguente accionnan:
$AAPL (Apple)
$MSFT (Microsoft)
$TAN (Solar ETF)
$NVDA (NVidia)
$ASML (ASML Holding N.V.)
Ki momento mester drenta?
Pa ta hopi hopi cla, mester warda e peak di interes bin den e siguente luna, pero nos ta yegando cerca di esaki. Dus tene e radar alerto den e lunanan binidero.
Disclaimer Legal:
E articulo aki ta uno educativo y no ta den ningun manera un aviso pa cumpra of bende cualkier instrumento financiero. E autor no ta responsabel pa ningun daño cu por surgi. Pero e analisis por wordo uza pa hende tuma nan propio desicion